
Inmediatamente despues cu Valero a participa nan decision na Prome Minister 

PetroBras ta surgiendo como compania masha interesa den Valero 


CELEBRACION 

a keda bautisa y a cuminsa celebra 40 aña di existencia di Grupo di Beticc 



DIADOMINGO atardi tabatin un “holgorio” chiquito organisa relaciona cu introduccion y bautizo di e disco compacto 
nobo: Celebracion di Grupo Betico Croes. E bautizo a tuma lugar pa sra. Ada y Maiky Croes, kendenan hunto cu Gus Odu- 
ber, autor di varios di e cancionnan, a haci esaki den un forma unico, esta cu awa di coco. Esaki a tuma lugar na residencia 
di Ada y Maiky Croes. Tur esaki ta bin na vispera di nan 40 aniversario cu ta wordo celebra otro aña. E cd nobo aki, Cel- 
ebracion ta di 5 produccion di Grupo di Betico y cu a wordo realisa den un periodo di 6 luna cu hopi amor y cariño pa nos 
pueblo amante di su cultura y folklore. 


Bus di turismo 
a trapa muher 

Torneo di Aruba 
Chess Challenge 
2007 un exito 



DURANTE fin di e siman aki, a 
tuma lugar e segundo torneo di 
weekend, Aruba Chess Challenge. 
Varios pais den regio a wordo invita. 
Pero na ultimo momento, nan a 
cancela. Corsow si tawata presente 
atrobe. E biaha aki nan a bin cu 8 
participante. E torneo a bay den un 
ambiente masha amical mes. Aruba 
y Corsow tabata manera ruman tras 
di borchi. Maurits cu ta “wedstri- 
jdleider” tabata tin problema si pa 
mantene e silencio den sala cu tur e 
muchanan participando. 

Empleadonan di Valero den un incertidumbre masha grandi mes 

Mientras cu tin otro oferta a drenta 

A pone proyecto di Royal Caribbean on-hold, pasobra 

Gobierno no kier mas condomimium 



Edison Briesen. 


DESPUES di a pone e negociacion- 
nan cu Royal Caribbean International, 
“on-hold”, no tabata posibel pa haya 
Minister ing. Edison Briesen, debi cu 
el a biaha pa exterior. Pero tur hende 
tabata puntra ta kico lo por a pasa cu e 
mandatario a tuma tal decision. 

Ayera porfin nos a bin haya Minister 
ing. Edison Briesen y asina a kibra 


silencio. 

Di acuerdo cu Minister ing. Edison 
Briesen, el a tuma tal decision, ya cu 
for di dia cu nan ta bezig cu e proyecto 
aki, diferente otro ofertanan ta drenta, 
ofreciendo Gobierno pa yuda cu de- 
saroyo di haf di Barcadera. Y hasta 
tin un oferta cu ta financia henter e 
proyecto, tanto di haf di Playa como e 
mudamento pa Barcadera. 

Esaki ta motibo, segun Minister ing. 
Edison Briesen cu el a dicidi pa mihor 
pa pone e negociacionnan cu Royal 
Caribbean “on-hold”, cu net na final di 
luna di october e MOU ta caduca, awor 
Royal Caribbean a bin cu un plan total, 
kico nan tin pensa di bai haci cu haf di 
Playa. Den e plan aki, naturalmente 
Gobierno mester bai contesta nan kico 
por y kico no por. 

Den mesun plan aki, Royal Caribbean 
ta bin cu proposicion pa construi un 
800 kamber di condominium mas riba 
tereno di haf. Y aki, segun Briesen tin 
poco problema, pasobra actualmente 
Aruba tin mas o menos 2500 condo- 


miniums na caminda, sin conta cu a 
wordo construi caba y esnan cu falta, 
ya cu tin inversionista cu tin “green 
light” caba pa construi mas condo’s. 

Y si wak e expansion di Divi, di Westin, 
cu ta bai construi su ala di timeshare, 
Marriott a finalisa esun di dje, tin e 
proyecto na Seroe Colorado, bou di 
supervision di Divi, anto bo ta puntra 
bo mes, ta cuanto kamber mas Aruba 
tin mester, banda di tur loke cu nos tin 
caba, segun Minister ing. Edison Bri- 
esen. Y ainda tin e proyecto di Bushiri, 
cu otro siman ainda, e hendenan di Me- 
lia lo bin pa firma e traspaso di tereno, 
cu tambe ta bin cu un hotel di 350 
kamber. Kier men cu Gobierno mester 
bai tuma decision, si Aruba mester di 
mas kamber. 

Tabatin un marina den e masterplan, 
mientras cu Royal Caribean ta kere di 
por trece otro actividad economico cu 
por bai genera mas placa. Pero Minister 
ing. Edison Briesen tin otro opinion. 
E decision tuma, a ser haci den un 
reunion cu Hunta di Comisario di APA 


N.V. y cu Conseho di Minister, y awor 
cu APA N.V. sa deseo di Gobierno, nan 
mester bai sinta cu Royal Caribbean pa 
wak si nan por cumpli cu e deseonan 
di Aruba of no. 

Den plan di Royal Caribbean, nan ta 
propone pa dempel un di e partinan di 
dock barco, y alarga e haf, di manera 
cu 4 mega crucero por mara. Pa cu e 
plan aki, segun Briesen, Gobierno no 
tin problema. Y ora muda e parti di e 
grua, lo haya e tereno disponibel pa 
construi condominium of lo construi 
ei nan mas tienda. Royal hasta a pensa 
pa bin ei cu un centro di convencion, 
pero Gobierno no ta kere den esaki, 
mirando e experiencia cu tin den Car- 
ibe pa cu centro di convencion, cu no 
ta genera placa, pero ta costa mas bien 
mas placa. 

E plan cu Royal Caribbean a trece, nan 
mester bai modifique aworaki, y nan 
tin menos cu 2 luna, pa determina si tin 
deal o no deal entre Gobierno y Royal 
Caribbean, segun Minister Edison 
Briesen. 


E opcion di benta di e refineria ta riba mesa 

Empleadonan di Valero den un incertidumbre masha grandi mes 


AYERA e unico tema di comb- 
ersacion entre empleadonan 
di refineria Valero tabata e 
carta manda dor di un di e 
ehecutivonan di Valero Ener- 
gy Corporation, Bill Klesse, pa 
tur empleado di e compania 
aki na Aruba. 

Den e carta aki Bill Klesse ta 
bisa cu nan a busca e servicio- 
nan di un banco di inversion 
pa yuda nan den determina e 
mihor opcionnan p’e planta, 
cual lo por inclui benta, joint 
venture of transaccionnan 
potencial di negoshi. 

Mas aleu den e carta e ta bisa 
cu e strategia di Valero ta pa 
concentra riba refineria y 
proyectonan cu ta duna nan e 
mayor ganashi posibel. Desde 
cu Valero a cumpra e refineria 


na 2004, a inverti mas di 550 
miyon den mehoracion di cap- 
ital, y segun Bill Klesse e refin- 
eria na Aruba generalmente 
tabata un refineria lucrativo 
den e sistema di Valero. 

Pero apesar di esaki, lo mester 
di inverti hopi mas capital pa 
produci fuelnan cu e speci- 
ficiacionnan Mericano n’e 
planta aki. 

Na final di e carta Bill Klesse 
ta bisa e empleadonan di 
Valero Aruba cu den e dia y 
simannan benidero e partido- 
nan interesa lo ta bishitando 
e refineria. Ayera merdia, 
gerencia di Valero Aruba a 
notifica e sindicato IOWUA 
di intencion di headoffice na 
San Antonio, Texas, manera 
describi aki riba. 
Naturalmente e noticia aki a 


cai manera un bom serca e 
empleadonan, cu apesar di e 
varios rumor cu tin andando 
riba e benta di e refineria, 
por a scucha declaracionnan 
di vocero di Valero, David 
Smith, ainda den fin di siman, 
bisando cu ta trata solamente 
di rumornan y cu no tin nada 
di berdad den nan. 

Ta hustamente den edicion 
di ayera di AWEMainta por 
a lesa e comentarionan di 
David Smith tocante e tema 
di si Valero lo ta bandonando 
Aruba si perde e caso den 
Corte di Arbitrahe relaciona 
cu e pago di BBO. 

Mirando con e empleadonan 
a bai dilanti na momento 
cu Valero a adquiri e refin- 
eria na Aruba, sigur nan tin ta wordo papia cu un di e cumpra e refineria na nos isla 

miedo, specialmente pasobra companianan interesa pa taPetroBras. 

Inmediatamente despues cu Valero a participa nan decision na Prome Minister 

PetroBras ta surgiendo como compania 
masha interesa den Refineria Valero 



UN di e prome accionnan cu 
ehecutivonan di Valero Aruba, 
sres. Parrish y Buckley a tuma 
ayera mainta, despues di de- 
cision tuma na San Antonio, 
Texas, unda Bill Klesse a par- 
ticipa cu un banco di inversion 
a ser busca pa yuda Valero pa 
determina e mihor opcion p’e 
refineria na Aruba, den cual ta 
inclui posibel benta y of forma 
un joint venture, a haci un bish- 
ita oficial serca Prome Minister 
Nel Oduber, pa particip’e di e 
decision tuma. 

Maske nos no a haya reaccion 
di Prome Minister Nel Oduber, 
pero casi sigur e tabata un 
sorpresa, mescos cu e noticia 
aki tabata pa hopi hende na 
Aruba. 

E opinion ta poco mixto, paso- 
bra tin hende ta haya cu e refin- 
eria, cu a ser practicamente re- 


gala na Oscar Wyatt di Coastal, 
awe ta un di e refinerianan cu 
masha ganashi ta haci, pero no 
suficiente pa Bill Klesse, pa cual 
Valero a tuma tal decision na 
San Antonio, Texas. 

Vocero di Valero, David Smith, 
a confirma e noticia aki, pero 
cu e decision aki no tin nada 
di haci cu e caso di BBO, pero 
cu Valero ta di opinion cu nan 
a haci masha inversion y cu 
apesar di esaki, lo mester bai 
inverti mucho mas capital pa 
produci e fuel di acuerdo cu 
specificacion Mericano. Y como 
tal lo kier re-route nan inversion 
den refinerianan cu si lo por 
cumpli cu exigencia di produc- 
cion di fuel, segun specificacion 
Mericano. 

Inmediatamente cu e noticia aki 
a ser participa, por a tende cu e 
compania Brasilero, PetroBras 


lo por ta un bon candidato, pa 
tuma over e refineria na Aruba. 
Maske cu den pasado, PetroBras 
no tabata nada interesa. 

Pero PetroBras sigur un bon 
compania, pero nada similar na 
Valero cu ta hopi halto riba mer- 
cado di balor. E preocupacion 
grandi di e empleadonan di e 
refineria na Aruba ta cu nan lo 
por perde basta placa ya cu nan 
placa di spaar ta den e mercado 
aki, mientras cu otro emplead- 
onan tambe tin accionnan den 
e compania aki. 

Den caso di benta, segun por 
a compronde di algun di e em- 
pleadonan ta cu e compania ta 
cumpra e empleadonan af y e 


suma no lo ta mescos cu esun 
riba mercado. 

Un otro preocupacion ta cu e 
nivel salarial di e empleadonan 
di PetroBras no ta di e mesun 
nivel cu esun di e refineria na 
Aruba, ademas cu e compania 
Brasilero aki ta di opinion cu 
por opera e refineria na nos isla 
cu menos personal.Esaki lo por 
nifica den e mihor di e casonan 
cu lo freeze e salarionan pa un 
temporda basta largo of por bai 
asina leu cu ta retira un can- 
tidad di trahador, reduciendo 
asina e personal te n’e nivelnan 
cu nan ta considera adecuado. 

No por keda sin menciona e 
vinculonan grandi cu Gabinete 


Oduber tin cu empresarionan 
di Brasil, incluyendo esnan di 
PetroBras, locual den e posibel 
caso di benta y compra di e 
refineria, atrobe politica lo ta 
hinca na un nivel demasiado 
halto den e refineria, algo cu 
den ultimo temponan a bin ta 
bahando considerablemente. 

Loke ta masha yamativo, cu e 
biaha aki Valero Energy Corp. 
no a emiti un comunicado di 
prensa, pero mas bien a manda 
un memo interno pa tur em- 
pleado, despues cu den oranan 
di mainta, un delegacion di 
Valero a bai participa e noticia 
aki na Prome Minister di nos 
pais, Nelson Oduber. 

Choice of 6 different King Deal Meals all include a small fries & a small soft. 

Antiyas 


Transporte di turismo a trapa muher mata 



WILLEMSTAD - Un caso real- 
mente tragico y cruel t’esun 
cu a sosodé den trafico diado- 
mingo mainta den careda di 
11.30’or caminda nan a raportá 
un accidente di trafico den 
Oranjestraat. 

Na yegada di polis, nan a con- 
statá cu tabata trata di un ac- 
cidente di trafico caminda un 
pickup/truck cu a ser converti 
den vehiculo pa transporte di 
turista a dal un peaton femeni- 
no y a practicamente pléché e 
dama contra un pal’i luz cant’i 
caminda te cu e dama a bai 


resultá den curá di cas di un 
bisiña. 

Ora e accidente a sosodé chofer 
di e transporte turistico TW- 
42 , un Ford model bieu, tabata 
baiendo direccion di Punda y a 
pérde contról riba su volante. 

E chofer a splica despues di e ac- 
cidente cu el a tende un zonido 
sospechoso bao di e vehiculo cu 
tabata indicá cu ta algo a kibra 
bao di e vehiculo, pero na lugar 
di para e vehiculo, el a sigi core 
y den un bócht e no tabatin do- 
minio mas riba e bus, halando 


completamente riba contra 
man y cu basta velocidad a dal 
dos muhere cu tabata canando 
riba caya. 

Un di e muhernan a trata di core 
pa salba su vida, pero ni maske 
el a core, el a haña lesion den e 
impacto y actualmente ta den 
hospital pa tratamento. 

E otro dama sf a muri mesora, 
pero autoridadnan no tin idea 
concreto ken e ta y ta pidi pa 
yama polis di trafico. Tin indi- 
cacion cu posiblemente e dama 
ta Jamaiquino kende nan no a 
identificá ainda. 





Situacion a sali fo’i man 


Refuerzo policial Hulandes y Antiano pa Sint Maarten 


WILLEMSTAD - Miembronan 
di Atraco Team, Koninklijke 
Marechaussee y RST posible- 
mente dentro di dos siman lo 
ta na Sint Maarten pa duna 
asistencia pa controlá e racha 
di atraconan violento cu ta tu- 
mando lugar casi diariamente 
riba e isla y cu por bai afectá nan 
turismo grandemente. 

Ministerio Publico na Sint 
Maarten a pidi y lo haña asis- 
tencia di Córsow pa combati 
e racha di atraconan cu a bira 
alarmante.E Fiscal Mayó di 
Sint Maarten, mr. Taco Stein, 
a papia caba cu su coleganan 


na Córsow y tur ta realisá y 
admiti cu Sint Maarten mester 
di asistencia.Aunke no tabatin 
un caso particularmente grave 
cu a provocá e grito di auxilio 
aki, considerando cu tabatin 
235 caso di atraco caba e aña’ki 
y temporada di turismo ta den 
porta, mester tuma e pasonan 
necesario p’e situacion no para 
bira Wild West. 

Aparte di e cantidad di atra- 
conan, tin indicacion cu tin 
hopi arma di candela ta cir- 
culá riba kaya y ta masha facil 
pa pasa arma di contrabanda 
considerando cu tin 37 playa 
riba e isla.Aparentemente e 


leinan Frances riba portacion 
di arma no ta yuda mashá den 
e sentido aki.E peticion cu Fis- 
cal Mayo mr. Taco Stein a haci 
na su coleganan na Córsow ta 
simplemente un paso pro-activo 
pa no yora malai ora e maldad 
caba di pasa. Temporada di tur- 
ismo ta den porta y e cifranan 
ta simplemente alarmante cu 
risico di sali for di nan. 

E intencion ta pa dentro di dos 
siman e promé Atraco Team 
ta na Sint Maarten hunto cu 
RST mientras cu for di Hu- 
landa lo haña asistencia di 
Marechaussee. 

Na Sint Maarten nan lo traha 


hunto cu e polisnan local cu 
ta buscando e informacion- 
nan necesario p’e Atraco Team 
drenta accion mesora. 
Mientrastanto ta obvio cu Sint 
Maarten mester prepará pa 
forma su propio Atraco Team 
pasobra e efectivonan cu lo 
biaha p’e isla for di Córsow lo 
no keda stacioná pa demasiado 
tempo.Pero ne momentonan aki 
ta prioridad pa investigá cada 
atraco cu tabatin y cu no a keda 
resolvé, arestá e malhechornan 
y sea presentá nan den Corte 
óf percurá cu nan ta bandoná e 
isla sin retorná pa cometé nan 
fechorianan. 



HOTLINE 

733-8477 

Digicel 

Spera Mas. Kanja Mas. 

Antiyas I 5 


Atracadornan a sufri accidente di trafico 



WILLEMSTAD - Un di e atra- 
conan combiná cu accidente di 
trafico cu a hala basta atencion 
diasabra anochi tabata ora cu 
den careda di 10’or di anochi un 
automobilista a causa un acci- 
dente y despues a core bai pega 
den un curá di cas den Venezu- 
elaweg cruzada Kansasweg. 
Curioso den e caso aki tabata 
cu e ocupantenan a baha for di 
e auto core bai y polisnan cu a 
yega mesora a start un perse- 
cucion despues di a yega n’e 
conclucion cu tabata trata di 3 
tipo den un Nissan, kendenan a 
atracá un muher na Jan Noor- 
duynweg caminda nan a ranca 
su cartera. 



Riba indicacion di testigonan cu polis a logra detené un di nan 
a mira e 3 hombernan core bai cu tabata scondi den curá di un 

cas den e bario. 



E sospechoso D.E. tabatin lesion 
cu el a sufri den e accidente y 
a hibé Poli pa tratamento pa 
despues hinké den cél pa traha 
riba su confesion. 

Na Hotel Pelikaan tabatin un 
caso di atraco caminda e at- 
racador a menasá y obligá e 
personal di bali pa duna nan 
placa pa despues nan a move 
for di e sitio. 

Y finalmente tabatin un caso cu 
no ta directamente accidente 
di trafico pero tin indicacion 
di intento di asesinato cu a 
sosodé diadomingo mardugá 
ora cu den kareda di 2’or po- 
lis a atendé un accidente na 
Rooseveltweg na altura di Baas 
Tire Service caminda 2 hoben 
riba un scooter a sufri lesion 
den accidente. 

Chofer di un auto a dal e hoben- 
nan riba e scooter y despues 
a core bai pero ta resultá cu e 
2 hobennan cu tabata riba e 
scooter tabata na un fiesta ca- 
minda tabatin un problema cu 
otro hende te cu mester a para 
e fiesta. 

E 2 hobennan a subi scooter pa 
bai cas y tin indicacion cu esnan 
cu a causa e impacto tabatin 
problema cu e hobennan. 

E victima di mas grave a keda 
interná den Cuido Intensivo y 
su condicion ta delicado. 

Maneho di Minister Wever ta desastroso 


INDICACION cu Minister 
Booshi Wever a duna siman 
pasa ora el a papia publica- 
mente ta cu su meta principal 
pa pa caba cu directiva di hos- 
pital, esaki segun declaracion- 
nan di Parlamentario Arthur 
Dowers. 

E ta agrega na esaki cu Wever ta 
bisa cu directiva di hospital no 
ta competente, cu e no tin con- 
fianza den nan, y mas ainda cu 
si nan no por haci e trabao nan 
hala un banda y pasa e trabao 
over na Booshi Wever. 

Mirando esaki, Parlamentario 
di AVP ta bisa cu e peliger cu 
nos salubridad publico ta bai 
core na momento cu Booshi 
Wever bai mete directamente 
den esaki ta bai ta hopi grandi 
y grave. Esaki pasobra for di e 
tempo di hospital San Pedro di 
Verona y despues cu e stichting 
ziektenverpleging na dr. Hora- 


cio Oduber Hospital nunca a 
conoce un maneho mes malo cu 
tin awe den p.e. Gobierno. 
Departamentonan cu ta resorta 
bao di Minister Wever, segun 
Dowers, ningun ta wordo mane- 
ha mesun bon cu hospital dr. 
Horacio Oduber. “Si Booshi ta 
bisa cu ta malo, lagami ponele 
cu si hospital ta wordo maneha 
malo, e departamentonan di 
Booshi tur ta maneha mas malo 
cu hospital”. 

Pa ilustra e expresion aki Parla- 
mentario di AVP a duna algun 
ehempel. Tin un proyecto di 
dump cu Minister Wever a 
cuminsa, esaki mester a costa 
5 miyon y e promer fase a costa 
15 miyon. Aki Minister Wever ta 
papia di transparencia y ningun 
dia el a mustra e transparencia 
den e proyecto aki. Den e di 
dos fase di dump por a mira 
cu esaki tabata presupuesta 


pa 18 miyon y Booshi Wever lo 
implementa un proyecto cu lo 
costa 54 miyon. 

Den DIMAS, segun Dowers, 
absolutamente no por papia di 
transparencia caminda cu Min- 
ister Rudy Croes ta criticando 
Booshi Wever severamente pa 
e mal maneho cu e ta hibando 
na DIMAS y e cantidad di placa 
cu esaki ta costando e pagador 
di belasting tur dia. 

Banda di esaki por mira e depar- 
tamento di GKMB caminda cu 
a haya un outbreak di dengue. 
Den e caso aki Minister a stroba 
y sconde e cifranan caminda cu 
hasta tin victimanan cu a cai 
den e caso aki, mientras cu Min- 
ister Wever a keda sinta manera 
nada no a pasa. Arthur Dowers 
ta bisa cu na e momentonan aki 
tin un rapport di PAHO cu lo ta 
duna indicacion di loke mester 
tuma lugar pa por preveni un 


otro outbreak, pero por a com- 
pronde cu e Minister di “trans- 
parencia” tin esaki scondi. 
Dowers ta spera cu pronto e 
Minister lo saca esaki pa dem- 
ostra e transparencia cu mester 
tin.Pa loke ta departamento di 
Salud Publico, Parlamentario 
di AVP ta menciona cu varios 
hefe di departamento a manda 
criticanan severo contra un di- 
rector nombra pa Booshi Wever, 
kende ademas tabata na mes 
momento director di Centro 
Medico y cu no por a haci un 
trabao drechi na departamento 
di Salud Publico. 

E parti di informacion di e 
departamento aki tambe ta 
practicamente inexistente, ya 
cu varios di e trahadornan a 
bandona e servicio debi na 
persecusion di Booshi y su mal 
maneho, mientras cu otronan 
a bai traha na otro departa- 


mentonan.Centro Dakota ta 
un otro punto cu ta ilustra e 
mal maneho di Booshi Wever. 
Dowers ta bisa cu a sali un rap- 
port mustrando riba e hecho 
cu eyden tabatin hacimento di 
vagabunderia, tabatin relacion- 
nan sexual cu pacient, tabatin 
usamento di droga y maltrato 
di pacient. 

Centro Colorado a casi cai den 
otro, shelter cu ta costando 
pueblo un gran cantidad di miy- 
ones di florin, poco tempo pasa 
a kime, tin djaca cu a morde 
hende eyden y hopi otro cos 
den esaki. 

Esaki tabata solamente algun 
ehempel menciona pa e Par- 
lamentario di AVP pa ilustra e 
mal maneho di Minister Booshi 
Wever y awor e kier bai mete su 
man den hospital. Si esey ta e 
caso, e ora si salud y bida di e 
pueblo aki ta na peliger! 


Placa pa trahadornan di hospital tabatey, 
pero Minister no kier a dune 



UN sorpresa grandi siman pasa 
pa Arthur Dowers, Parlamenta- 
rio di AVP, tabata e presentacion 
di Booshi Wever relaciona cu e 
cuestion di hospital. 

Aki Dowers a bisa cu tabata sa 
caba cu Wever ta un persona 
cu no tin interes pa ningun di 
su departamentonan y no por 
maneha su departamentonan. 
Awor cu e sopresa aki, AVP a 
haya e confirmacion cu den 
cierto sentido e tin un falta di 
curazon pa hendenan den e sec- 


tor aki. Arthur Dowers ta bisa 
esaki, pasobra Minister Wever 
tabata bon na haltura cu tin 
un situacion penoso tumando 
lugar na hospital, toch asina el 
a sali bai Hulanda y e partido 
berde tin indicacion cu e 10 
miyon cu a wordo priminti na 
hospital na e momento aki, ta 
un 10 miyon cu tabatin reserva 
caba, ya cu pa basta aña tin 
negociacion entre hospital, AZV 
y ABV. E Minister aki lo mester 
a laga deliberadamente tene e 
placa aki atras. 

Den un corant lo por a lesa cu 
e Minister mes ta bisa cu no 
tin confianza den maneho di 
hospital y pa tal motibo a tene 
e placa atras. “Mi ta puntra mi 
mes con por ta posible cu bo ta 
laga trahadornan di hospital 
para un siman largo den solo, 
bao di un tension sumamente 
grandi, hopi di e trahador- 
nan aki a perde nan salario pa 
motibo cu nan tabata para pafor 
den solo y awor bo ta bisa ‘no, 
simplemente nos a hunga un 
wega, nos a tene 10 miyon atras, 
anto awor aki e presion a bira 


asina halto cu nos a core saca 
e 10 miyon aki pa preveni cu ta 
bin un protesta masal na e pais 
aki’”, Arthur Dowers a duna di 
conoce. 

Mas aleu el a duna di conoce 
cu e ta kere cu esnan di AZV 
a hunga un wega politico y a 
coopera cu un Minister pa haci 
actonan politico cu trahador- 
nan di hospital, pasobra si nan 
ta un organo independiente, si 
Gobierno ta menazando nan pa 
no saca placa cu trahadornan 
tin derecho riba dje, e ora AZV 
como organo independiente 
mester a sali y duna por lo me- 
nos un splicacion na comunidad 
di kico ta e situacion, esta cu si 
tin placa disponibel pero no tin 
autorizacion ainda di Gobierno 
pa saca e placa. 


- Mainta 

tcor&kf'dil&e 

Nos e-mail: 

noticia@awemainta.com 

Tel: 583-1400 
Fax: 583-1444 


Dialuna mainta tabatin 
un solo patruya policial 
disponible pa asistencia 

PARLAMENTARIO di AVP, Arthur Dowers a elabora riba 
Cuerpo Policial. El a comenta cu ya pa mas cu dos aña ta 
protestando contra maneho di Minister di Husticia, caminda 
cu ta mira cu di un forma sistematico ta reduci e cantidad cu 
tin pa Cuerpo Policial y di e forma aki e no por funciona opti- 
malmente. 

Tambe Dowers a menciona cu na varios ocasion a mustra riba e 
hecho cu criminalidad ta aumentando grandemente na Aruba 
como tambe cu e cifranan cu e Minister ta publica no ta cuadra 
y banda di esaki hopi hende ya a fada di haci denuncia ora nan 
bira victima di actonan criminal. 

Dialuna mainta, miembronan di AVP a ricibi varios yamada for 
di comunidad, caminda cu nan a informa cu nan ta pidiendo 
asistencia di Cuerpo Policial y nan ta bin tende cu ta 1 patruya 
so tin disponible. 

Parlamentario di AVP ta menciona cu Aruba cu ta un pais di 
mas di 100 mil habitante plus e turistanan cu ta bishita nos isla, 
sigur na Oranjestad tin mester di un cuerpo mas pisa, y en bes di 
mehora esaki por a tende cu dialuna mainta ta un solo patruya 
tabatin disponible. E ta considera esaki algo iresponsable y cu e 
mitad Minister di Husticia cu nos tin no ta dunando e resultado 
cu mester duna y por ta e problema di overtime ta presentando 
atrobe y e situacion aki no por sigui asina. 

Finalizando riba e parti di Cuerpo Policial, Arthur Dowers a co- 
menta cu ultimo tempo Minister Booshi Wever y Minister Rudy 
Croes ta permitiendo tanto actividad di concierto na Aruba y 
lamentablemente na varios ocasion no tin polis suficiente pa 
haci e controlnan necesario. 

Cifranan di turismo di e promer 6 luna di 2007 ta alarmante 

Mester cuminsa corta vet y inverti unda cu ta necesario 


OTMAR Oduber, Parlamenta- 
rio di AVP comentando riba e 
tema di turismo a bisa cu siman 
pasa a publica e tourist profile 
pa e di dos kwartal di 2007 di 
CBS y esaki ta lanta un preo- 
cupacion hopi grandi serca dje 
mirando e cifranan. 

E ta bisa cu tin un Minister di 
Turismo cu ta parse cu no ta re- 


aliza ainda e consecuencianan 
y loke ta sosodiendo cu nos eco- 
nomia. Presupuesto di 2008 pa 
turismo a keda practicamente 
mescos cu su aña anterior. 

A pesar di e diferente cartanan 
y reunionnan cu e partnernan 
local y internacional di Aruba 
den area di turismo, caminda cu 
hasta aña pasa den un summit 




Directie 

Financién 


Openbare aanbesteding kantoormeubilair nieuw gebouw 

Directie Financién 


De Minister van Financien en Economische Zaken is, namens het Land Aruba, 
voornemens in het openbaar aan te besteden, het meubileren van het gebouw van 
Directie Financien. 

Korte omschrijving van het werk: 

De levering en opstelling van kantoormeubilair voor de Directie Financien in het 
nieuwe gebouw te Camacuri. 

Leveringsdatum: 

Het kantoormeubilair dient op de locatie te Camacuri 2 te worden afgeleverd en 
opgesteld uiterlijk 1 april 2008. 

Werkomschrijving: 

De werkomschrijving Terms of Reference “Aanbesteding kantoormeubilair nieuw 
gebouw Directie Financien” (TOR), is vanaf 05 november 2007 verkrijgbaar bij de 
Directie Financien, Wayaca 31-C, Oranjestad tegen betaling van AWG 25,-. De 
betaling dient contant te worden voldaan bij de kassier van Directie Financien. 

Inlichtingenvergadering: 

De inlichtingenvergadering zal op 21 november 2007 om 10 uur ‘s ochtends in de 
vergaderzaal van Directie Financien te Wayaca 31-C plaatsvinden. De nota 
inlichtingen zullen op 23-11-2007 aan alle gegadigden worden toegezonden per fax 
en/ of e-mail. 

Openbare aanbesteding: 

De openbare aanbesteding vindt plaats op 10 december 2007 om 11:00 uur op het 
kantoor van de Directie Financien. 

Inschrijving: 

De offerte op dit werk dient negentig (90) kalenderdagen gestand te doen. Inschrijving 
dient te geschieden op het bij het TOR gevoegde en gewaarmerkte 
inschrijvingsformulier. 

De inschrijver moet bij zijn inschrijving een aantal documenten overleggen onder 
andere: 

• bewijs van inschrijving van de Kamer van Koophandel van Aruba; 

• bereidheidverklaring van een lokale bank tot het instellen van een 
bankgarantie; 

• Verklaring van de Ontvanger 

• overige vereiste documenten zoals vastgelegd in de TOR. 


na New York a keda dicidi cu 
mester aumenta rapidamente 
e budget di mercadeo y promo- 
cion, toch asina presupuesto di 
turismo pa 2008 a bin practi- 
camente mescos, hasta ta baha 
un poco. 

Loke Otmar Oduber ta haya 
straño di esaki ta cu ainda plan 
di mercadeo pa 2008 di Aruba 
no ta cla. E situacion aki ta mus- 
tra un falta di profesionalismo 
enorme di parti di Gobierno, 
pero tambe ta mustra cu ta 
bezig na un manera irealistico 
preparando nan mes pa e re- 
tonan cu tin den turismo pa 
futuro. 

Rapport di CBS ta indica cu 
pa loke ta pasahero crucero a 
cai cu 26.9% y e cantidad di 
pasahero cu tabata bin den e 
cruceronan a cai cu 53.2%. 
Aki Otmar Oduber a recorda cu 
Aruba a perde Carnival Cruises 
pasobra nos tin un Gobierno 
cu a neglisha e problema aki, 
cu tin un Minister cu en bes di 
ta atende asuntonan serio pa 
no tin e caidanan aki, ta den 
trade shownan partiendo flyers, 
conversando cu hende, etc. cu 
ta trabaonan cu e hendenan cu 
ta traha den oficina di turismo 
y cu ta wordo paga tur luna ta 
suppose di haci. 

E Minister di Turismo ta biaha 
entre 20 pa 35 biaha pa aña, 
costando nos pueblo masha 
hopi placa y te na e momento- 
nan aki no a mira resultado di 
su viahenan. 

Tempo cu den Parlamento a 
enfrenta e Minister aki cu e 
situacion di Carnival, su re- 


spuesta tabata cu e problema 
ta soluciona caba, cu tin 4/5 
barco na su lugar y cu no lo sinti 
e efectonan. 

Pero si awe papia cu e taxistan- 
an, cu e tourbusnan, cu com- 
ercio rond di waf y den Caya 
Grandi, sigur nan ta contesta cu 
cosnan no ta mescos y e efecto- 
nan no ta wordo sinti. 

Pa loke ta trata e turista cu ta 
keda Aruba, rapport di CBS 
di di dos kwartal di 2007, ta 
indica cu e cantidad di placa cu 
e turista ta laga atras pa dia, a 
cai cu 16.4% compara cu 2006. 
E placa cu e turistanan cu a bin 
pa promer biaha ta gasta pa dia 
a cai cu 17.4%, es decir, e turista 
nobo di Aruba ta gastando me- 
nos placa cu e tabata gasta cu 
na 2006. 

Esnan cu ta bishita nos isla 
entre 2 pa 5 biaha e placa cu 
nan ta gasta na Aruba a cai cu 
24.3%, pesey Oduber ta puntra 
ta con nos por continua, ya cu 
e cantidad di placa cu turista ta 
laga atras a cai cu mas cu 120 
miyon den e promer 6 lunanan 
di 2007. 

Loding tax, placa cu ta wordo 
laga atras door di hotelnan, 
tambe a cai cu un average di 
5%. 

Esaki sigur ta cifranan pa preo- 
cupa y si no cuminsa corta 
vet caminda mester corta den 
Gobierno cu tur e contractnan 
lucrativo y promocionnan di 
friends & family, Aruba su situa- 
cion lo ta empeorando dia pa 
dia mas, ya cu no ta inverti unda 
en berdad mester inverti, Otmar 
Oduber a duna di conoce. 


Oficina P&O Husticia y 
Salubridad lo ta sera 6 
te cu 9 di november 


E oficina di asunto di personal 
pa Husticia y Salubridad lo 
ta sera for di diamars 6 te cu 
diabierna 9 di november 2007. 
Motibo di esaki ta e trabounan 
necesario cu mester tuma luga 
den e oficina. 


Dialuna 12 di november e ofi- 
cina lo ta habri atrobe pa atende 
publico tanto empleadonan 
di gobierno como otro perso- 
nanan. 

Ta pidi tur hende pa tuma bon 
nota di e informacion aki. 

Filomena Gabriela Ruiz ta slaag como hurista 



DIABIERNE ultimo, Filomena Gabriela Ruiz a sa di defende su 
scriptie final como studiante di facultad huridico na Universidad 
di Aruba. Despues cu e comision di examen, consistiendo di e.o. 
sra. D.J. Jansen, mr. C. Luciano Milliard y mr. Angel R. Bermudez 
a analisa e scriptie aki, cu tabata titula: “De landsverordening 
aansprakelijk voor belastingen en premies volksverzekering; Wat 
voor meerwaarde betekent deze wet voor de invorderingspraktijk, 
keda confirma cu Filomena Gabriela Ruiz a slaag como hurista y 
asina a haya su bul. 

Sigur e tabata un momento masha emocionante y importante p’e 
personalmente, pero tambe pa su famia, cu tabata testigo di su “de- 
fensa”. Un biaha mas, pabien Filomena Gabriela Ruiz y igualmente 
na bo famia, cu a sa di sostenebo. Éxito den bo futuro carera. 






Si bo tip conduci na un articulo exclusivo den AWEMainta 
Potret saca cu camara of celular tambe ta participa 


Ta alerta tur piscador pa posibel lama bruto 
di dialuna te diaranson 

Relaciona cu pasada di resake (deining of swells) por spera ola mas halto na costa 

PA medio di esaki Centro di Pesca Hadicurari ta haci un yamada urgente na tur piscador, par- 
ticularmente esnan mara na e pier di e centro na Noord, pa mara nan boto sigur, debi na posibel 
marea y olanan inusualmente halto relaciona cu pasada resake (deining of swells) den vecindario. 
Informe preliminar publica di Servicio di Meteo ta indica cu posiblemente di ayera, dialuna 5 di 
november 2007 te cu mañan, diaranson 7 di november 2007, lama por bolter y olanan bruto (swells 
of deiningen) lo por afecta botonan na costa di Aruba. 

Ta pidi tur doño di boto y piscadornan pa tuma medida di precaucion cu nan botonan. 

Celebracion, e di 5 produccion di Grupo di Betico, y asina a 
cuminsa celebra nan 40 aña di existencia 


AWEMAINTA tabata tes- 
tigo diadomingo atardi na un 
“holgorio” chiquito cu a keda 
organisa relaciona cu intro- 
duccion y bautizo di e disco 
compacto nobo: Celebracion 
di Grupo Betico Croes. 

Esaki a tuma lugar na residen- 
cia di sr. Maiky Croes. 

Tur esaki ta bin na vispera 
di nan 40 aniversario cu ta 
wordo celebra otro aña. E cd 
nobo aki, Celebracion ta di 5 
produccion di Grupo di Betico 
y cu a wordo realisa den un 
periodo di 6 luna cu hopi amor 
y cariño pa nos pueblo amante 
di su cultura y folklore. 

Cu inmenso sintimento di 
gratitud, Grupo di Betico a 
reconoce tur esnan cu a sa di 
apoya nan y a haci nan prome 
cd-nan un exito. E cd-nan 
tabata Paranda Arubiano, 
Tradicion, Alegria y Libertad. 
Grupo di Betico, ta un agrupa- 
cion familiar cu raiznan musi- 
cal y cultural profundamente 
Arubano. E herencia musical 
di famia Croes ta uno cu a 
wordo pasa di generacion pa 
generacion. Desde comienzo 
di siglo 20, den e hogar di fa- 
mianan Croes na Santa Cruz, 


musica tabata un forma di ex- 
presion y entretenimiento. 

Na cas di Francisco “Panchico” 
Croes y Maria Luisa “Mimita” 
Croes Lopez, for di chiquito e 
yiunan por a aprecia y admira 
e dushi musica tipico Arubano 
cu tabata ser treci pa familiar- 
nan musico manera entre otro 
Mo Tito y su Conhunto Folclo- 
rico Arubano. Den cas sem- 
per tabata reina e ambiente 
musical y por lo tanto cada 
un di e yiunan di Don Pancho 
y Mimita a lanta ta canta of 
toca un of otro instrumento 
musical. 

Na aña 1959 momento cu nan 
yiu Betico a regresa Aruba 
despues di a termina su estudi- 
onan na Hulanda, el’a motiva 
su rumannan pa rebiba y con- 
tinua cu e tradicional paranda 
familiar di fin di aña. Despues 
di misa di Pasco mainta su 
paranda tabata pasa di famia 
pa famia. Betico tocando su 
sonfonia di man (acordeon) 
mientras cu e otro rumannan 
tabata canta of toca un instru- 
mento. 

Betico tabata percura pa e 
paranda di Dande tur aña 
pasa den cada skina di nos 


isla bishitando famia, amigo y 
conocirnan. Betico y su Grupo 
a participa na tur festival di 
Dande desde su inicio den 
e decada di añanan 70 , cu 
excepcion di algun biaha cu 
pa motibo di luto e grupo no 
por tabata presente. Betico 
tabata tin un amor grandi pa 
e folklore y cultura di su isla y 
tabata entrega tur su esfuerso 
pa promove e musica tipico 
Arubano. 

Na aña 1986, despues di e 
fayecimento di Betico, e grupo 
a dicidi di continua cu e tradi- 
cion familiar aki na su honor. 
Betico na mas cu un ocasion 
a expresa e deseo ferviente 
di mira nos folklore y cultura 
sigui florece y cu generacion- 
nan di futuro por keda apreci’e 
y conserv’e. N’e momento ei 
e grupo a tuma e decision di 
cambia e nomber pa Grupo 
di Betico. 

Bautizo di e cd nobo aki, Cel- 
ebracion tabata na man di Gos 
Oduber, bahista di e grupo, 
ta compositor di mayoria di e 
canticanan cu ta aparece riba 
e produccion aki, kende hunto 
cu Maiky y Ada Croes a haci 




E jiunan di Sr. Hubert (Shon) & Sra. Tina Lopez 
kier a felicita nan mayornan cu 







Nos kier a gradici nos mayor nan pa nan amor, esfuerso, education i dedication. 





esaki cu awa di coco. 
Actualmente Grupo Di Betico 
ta consisti di e rumannan 
Tommy (cuartay canto), Rudy 
(percusion y canto), y Aiky 
(percusion y canto), Leoncio 
(guitara y canto), Hildward 
(sonfonia di man y canto), 
Maikito (percusion y canto), 
y Maiky Croes (percusion y 
canto), Rudney Lopez (per- 
cusion y canto), Gos (guitara 
bahoy canto), Dennis (percu- 
sion y canto), y Rigo Oduber 
(guitara y canto), y Ruben 
Werleman (cuartay canto). 


Grupo di Betico ta ser con- 
sidera patrimonio cultural 
nacional Arubano y esei ta 
keda comproba mediante e 
cariño y aprecio cu e pueblo 
di Aruba semper ta demostra 
p’e grupo musical procedente 
di un famia humilde di Santa 
Cruz. 

AWEMainta 

noticia@awemainta.com 

Tel: 583-1400 

Den cuadro di tratamento di presupuesto 2008 


Parlamento ya a manda preguntanan 
di cuater ministerio pa gobierno 



DIA 17 di october ultimo 
Parlamentarionan a entrega 
preguntanan encuanto Pre- 
supuesto 2008. Diabierna dia 
2 di november den reunion di 
Comision Central a aproba e 
relatonan di preguntanan di 
4 ministerio pa asina nan ser 
manda pa gobierno. 

TA trata di e ministerionan 
Finanzas y Economia, Asunto- 
nan General, Turismo y Trans- 
porte y Fondo di Carretera. 
Por bisa cu e aña aki gobierno 
a entrega e pakete di presu- 


puestonan di 2008 na tempo, 
promer cu dia 1 di september, 
segun nos Constitucion. 

Mesora a haci copia y a scan 
e presupuestonan y Parla- 
mentarionan a haya e presu- 
puestonan tanto ariba papel 
como digital y den reunion 
di Comision Central dia 5 di 
october a keda palabra cu lo 
entrega e preguntanan no mas 
tarda cu 12’or di merdia di dia 
17 di october. 

Diahuebs awor lo trata e 
relatonan di preguntanan 


di e ministerionan cu falta 
den Comision Central. Ta 
keda e ora na e minister- 
nan y departamentonan pa 
traha ariba contestanan pa 
contesta pronto den e asina 
yama “Nota naar aanleiding 
van het verslag” pa por trata e 
presupuestonan den Reunion 
Publico. Si gobierno contesta 
tempran lo por cuminza cu 
tratamento di e presupuesto- 
nan di 2008 fin di november 
of comienzo di december y por 
finaliza e tratamento promer 
cu fin di aña. 


Mirando cu 2 rapport a 
duna conseho negativo pa 
traha hospital nobo 

Minister Wever lo ta buscando un di 3 
rapport cu ta bise cu si por 

ARTHUR Dowers pa- 
piando di e proyecto di 
hospital nobo, a duna 
di conoce cu dia cu 
Booshi Wever a sinta 
el a bisa cu e ta nombra 
un comision. 

E tempo ey el a nombra 
un comision di exper- 
tonan cu e tempo ey ta- 
bata amigonan di MEP. 

E Minister lo a spera 
cu nan lo a traha un 
rapport bisando loke 
e kier, pero e rapport 
cu nan a traha tabata 
segun nan consenshi 
y nan bista profesional 
bisando cu no mester 
un hospital nobo. Cu loke mester haci ta mehora e servicio di 
cuido na cas, mehora servicio di revalidatie, mehora servicio di 
verpleegzorg, mehora prevencion y ora tur esakinan ta cla y bon 
organiza, e ora por duna e siguiente paso y wak si ta necesario 
con ta amplia y mehora e cuido intermural na hospital. 

Minister Wever lo a bisa cu loke e grupo aki bisa el lo haci, pero 
ora cu e grupo a dicidi cu no mester bin hospital nobo, Booshi 
Wever a bisa cu ta fout y cu e no por sigui esaki y a dicidi di pone 
e rapport aki un banda. Despues el a dicidi di haci un otro rap- 
port y esaki a bin cu cosnan cu no ta completamente na agrado 
di e Minister, el a perde e rapport aki. 

Na e momentonan aki, Arthur Dowers por a compronde cu e 
Minister ta buscando un otro rapport cu lo bise cu e por traha e 
hospital y cu esaki lo mester bin na San Barbola y cu e por bai 
bende e terenonan di pueblo caminda e hospital ta awor. 



Si ta p’e chollernan, nan lo kima henter centro di Oranjestad 


DEN fin di siman, un biaha mas e 
edificio conoci como Voogdijraad 
tabata na candela, ocasiona p’e chol- 
lernan cu ta biba den dicho edificio. 
Cuerpo di Bombero mester a bai pa 
paga candela. 

Como cu esaki no ta suficiente, ayera 
mainta, den dia cla, ata e edificio 
unda Texas tabata situa, ta na candela. 
Atrobe, sendi p’e chollernan cu lo ta 
habita den di edificio bandona aki. 

Pesei e comentario general ta, cu si 


laga p’e chollernan, cu dia pa dia e 
colonia ta birando mas grandi, anto 
henter centro di Oranjestad lo ta na 
candela. Ayera mainta, tabata un di e 
doñonan mes cu net tabata pasando 
banda di nan edificio, a mira huma ta 
sali y mesora a bati alarma. 

Ta resulta, cu t’e chollernan cu ta den 
Texas bieu, a dicidi di sende e sushi cu 
tin ei’den na candela. 

E pregunta cu ta surgi ta, kico mas tin 
cu haci? Den fin di siman, e chollernan 


ta razo, y ta kibra y horta den auto.Di- 
aluna varios comerciante ta lanta haya 
nan negoshi kibra, unda e chollernan 
aki a drenta y horta. 

Nos sa cu chollernan ta producto di un 
adiccion, y tur biaha ta bisa, si no tin 
droga, no tin choller, pero kico por haci 
pa mengua nan? No por re-educa nan, 
p.e. e.o. siñanan pisca of planta. 

Max Croes Jr., un di e propietarionan 
di dicho edificio a declara, cu nan ta 
trata di tene e edificio aki bon sera, 


pero contantemente e mesun choller- 
nan aki ta kibra y drenta, maske cu no 
tin nada den dicho edificio. Hopi ta ser 
haci pa evita nan di drenta, y esaki t’e 
consecuencia. 

Max Croes Jr. ta afirma cu tin inver- 
sionistanan interesa den cumpra e 
edificio aki, pero meramente atrobe 
p’e presencia di cantidad di choller 
den becindario, ta haci’e dificil pa 
un inversionista cumpra y drecha un 
lugar, cu e sa cu chollernan lo bira su 
dolor di cabez. 

iia fui Aoi 

Na ora, comodo y simpatico... 


* 


Nos ta hiba bo 
unda bo kier bai pa negoshi, 
placer of un tiki di tur dos 


Na Ora, Comodo y Simpatico... "fiara Air cu varios buelo diario entre Aruba, Boneiro, Corsow y Punto Fijo. 

Pa informacion y reservacion yama bo agente di viahe preferi of bishita nos www.tiara-air.com 




Aruba +297 588 4272 • Corsow +599 839 1234 • Bonaire +599 717 3008 • Venezuela + 58 269 415 3488 


Campaña anual di concientisacion 

Violencia Domestico: Den Wowo!!! 


Di Fundacion Hende Muhe den Dificultad y Amnesty International Aruba 



DURANTE un conferencia di 
prensa dialuna 5 di november, 
Sra. Vilma Theysen, President di 
Amnesty Internacional Aruba y 
di Fundacion Hende Muhe den 
Dificultad, Sra. Ivonne Spellen, 
president, a trece dilanti e 
proyecto encuanto violencia do- 
mestico cu lo tuma lugar na 
Aruba na fin di november. 

Dia 25 di november, tur pais na 
mundo ta uni pa un solo causa: 
Pa elimina violencia contra 
hende muhe. Tur aña na luna di 
november, Fundacion pa Hende 
Muhe den Dificultad ta tene nan 
campaña di concientisacion pa 
cu e topico di violencia contra 
hende muhe na Aruba. 

E biaha aki, mescos cu aña pasa, 
nan ta uni forsa cu Amnesty 
International Aruba den e lucha 
aki. Relaciona cu esaki e dos 
organisacionnan aki ta lansa un 
campaña di concientisacion cu 
e tema: “Violencia Domestico: 


DenWowoH!” 

Durante luna di November lo 
concientisa Aruba via medio- 
nan di comunicacion encuanto 
e topico violencia domestico, 
di cual 99% di e victimanan 
ta hende muhe. Mirando e im- 
portancia di esaki, Fundacion 
Hende Muhe Den Dificultad 
hunto cu Amnesty Internacio- 
nal ta organiza e biaha aki un 
evento hopi special dentro di e 
campaña anual. 

Nan lo tene un conferencia dia 
23 di november cu invitado 
special di Merca, Sra. Lucia 
Davis Raiford, kende ta un per- 
sona masha conoci den e ramo 
aki. Davis ta papia pa hopi aña 
caba, na Merca y internaciona- 
lmente, ariba e topico violencia 
domestico y lo trece dilanti con 
e proceso ta cana na Merca. 

Tambe lo organiza un seminario 
dia 24 di november cu entre 
otro e siguiente personanan 


den panel: Sra. Lucia Davis 
Raiford di Merca; di Aruba Hu- 
rista mr. Lily Rasmijn-Marval; 
psychologo Mitsy Willems; y 
di Fundacion Hende Muhe den 
Dificultad, Sra. Ivonne Spellen, 
president. Dia 25 di november 
lo pasa na television local, un 
special di 15 minut encuanto e 
topico Violencia Domestico. E 
conferencia dia 23 di november 
lo inicia pa 8’or di anochi cu 
apertura oficial y e seminario 
dia 24 di november lo ta for di 
8:30 am te cu 1:00 pm. 

Ambos evento lo tuma lugar na 
Cas di Cultura y henter pueblo 
di Aruba ta cordialmente invita. 
E topiconan cu lo trata durante 
di e seminario ta: normay valor, 
e cultura di miedo, e rol di reli- 
gion, husticia, estudio nobo en- 
cuanto di violencia domestico 
na Aruba. Por yama pa inscribi 
na Fundacion Hende Muhe Den 
Dificultad telefon 583 5400. 
Inscripcion ta gratis. 


Stichting Viana Charity Fund ta preocupa 


FOR di Secretario di Stichting 
Viana Chariy Fund, Ebby Ar- 
ends, nos a recibi un comunica- 
do di prensa, unda e fundacion 
ta expresa nan preocupacion cu 
te cu e fecha di awe, e cantidad 
di fundacion y asociacionnan 
cu tin e custumber di entrega 
nan raportnan financiero y di 
actividad na tempo, pa por bin 
na consideracion pa recibi nan 
donacion anual, no a haci’e 


ainda.Directiva di e fundacion 
sa cu e gran mayoria di nan tin 
mester di e donacion anual aki 
y esei ta haci cu e preocupacion 
di Stichting Viana Charity Fund 
mas grandi ainda. 

Tambe nan mester menciona cu 
den nan contactonan personal 
directo y indirecto, cu varios 
fundacion nobo, Directiva di 
Stichting Viana Charity Fund sa 


cu nan tambe por haci bon uso 
di nan donacion. 

Apart for di nan varios anun- 
cionan den e corantnan, e fun- 
dacion ta bolbe haci un suplica 
na tur fundacion y asociacion 
cu ta traha na nivel caritativo 
pa haci un esfuerzo extra pa nan 
entrega directiva di Stichting 
Charity Fund prome cu dia 13 
di november awor, nan infor- 
macionnan di 2006 pa nan por 


yuda nan. 

Meta principal di e fundacion 
ta pa duna ayudo financiero cu 
tur cu tin mester. Ebby Arends, 


ta bisa cu nan ta conta riba 
cooperacion di tur y en especial 
di e fundacion y asociacionnan 
nobo. 


Abona y ricibi bo corant preferi te na 
porta di bo cas tur mainta 


AWjJttamtaJ 


Abona yama 583-1400 

Awa a cuminsa baha na ciudad inunda mexicano 



DIADOMINGO ainda miles 
di persona tabata worde res- 
cata for di dak di nan cas na sur 
di Mexico, mientras e nivel di 
awa a cuminsa baha, despues 
di e desastroso inundacion na 
e estado Tabasco, cu a laga 
800,000 persona sin hogar. 
Ehercito a evacua como 5,000 
persona den un operativo di 
cuater ora usando 14 heli- 
copter, segun oficial di polis 
Daniel Montiel, mientras ali- 
mento a sigui worde entrega 
na mas di 600 shelter cu no 
tabata tin provision, den e pio 
catastrofe natural den historia 
di e estado. Segun calculo di 
militarnan, otro 80,000 perso- 
nas ta sigui atrapa y desespera 
riba dak di nan cas, mientras 
gobierno local a bisa den 
un comunicado cu ya nan a 
rescata casi 40,000 persona, 
incluso cu botonan cu tabata 


circula den cayanan den e awa 
maron. 

Comision Nacional di Awa 
(Conagua) a bisa cu e nivel 
di awa a cuminsa baha y cu 
e pronostico di tempo tabata 
favorabel pasobra no tabata 
spera mas yobida por lo menos 
pa e proximo tres dianan. 

“E condicionnan ta meho- 
rando pa loque ta movemento 
di tera”, segun declaracion di 
Gilberto Segovia, vocero di 
Conagua na Tabasco, na peri- 
odistanan. 

“E problema ta e riunan cu ya a 
desborda, y cu por sigui busca 
zonanan abao y sigui core. 
Mester ta pendiente y keda 
semper alerta”, e’la agrega. 
Un di e pio catastrofenan 
E inundacionnan- causa desde 
principio di siman pasa pa des- 
borde di riu y lago, despues di 
yobida fuerte - ta cubri casi 80 


por ciento di e teritorio y otro 
informenan ta sigura cu tin 
mas di un miyon damnificado, 
casi mitad di e poblacion total 
di e estado. 

Te awor, un persona so a muri 
na Tabasco, pero den e estado 
bisiña, Chiapas, Gobierno a 
informa di cuater morto. 
President mexicano, Felipe 
Calderón, a bishita Tabasco 
diadomingo y a anuncia un 
programa di reconstruccion, 
cu tambe ta inclui algun ben- 
eficio fiscal, pa loque e’la 
yama “un di e peor catastro- 
fenan natural den historia di 
e pais.” 

“Por lo menos den historia 
moderno... no unicamente pa 
e grandura di e daño natural, 
sino tambe pa e tamaño di e 
poblacion afecta,” e manda- 
tario a bisa. 

“E prioridad cu nos a pone pa 
rescata personanan cu tabata 
aisla riba nan dak, den nan 
rancho, y na lugarnan remoto, 
a desaroya cu gran intensi- 
dad,” e’la agrega. 

Na Chiapas, un estado mes 
pobla cu Tabasco, cu ta worde 
atravesa pa varios riu, autori- 
dadnan a instala mas di binti 
shelter, pa duna atencion na 
mas di 3,000 persona, segun 
un comunicado oficial. 

Na Tabasco, e Gobernador lo- 
cal, Andrés Granier, a bisa cu, 
aunque e awa a baha un poco, 
e ta sigui na un altura critico. 
Pa motibo di falta di medicina, 
alimento y awa dushi, miles 
di habitante a hui desde dia- 
bierna pa e estadonan bisiña 
Veracruz y Campeche. 
Otronan a probecha e ausencia 
di polis den e cayanan inunda 
pa saquea supermercadonan 
buscando cuminda, loque a 
causa por lo menos binti de- 
tencion. 



Izquierdista Colom ta 
president di Guatemala 


E centroizquierdista Alvaro 
Colom lo ta e proximo presi- 
dent di Guatemala despues di a 
gana eleccionnan diadomingo 
ultimo, cu promesanan di caba 
cu pobreza y duna un buelta 
na e historia violento di e pais 
centroamericano. 

Colom lo uni na e lista di presi- 
dentnan di centroizquierda y di 
izquierda cu ta goberna Latino 
América desde Patagonia te na 
Nicaragua. E ex dirigente em- 
presarial di 56 aña a haya 52,76 

por ciento di voto de e di dos y definitivo vuelta electoral di dia- 
domingo, cu a tuma luga cu tranquilidad pero cu un participacion 
menor na esun di e eleccionnan di dia 9 di september. 

Su rival di derecha, e general retira Otto Pérez Molina, a obtene 
47,24 por ciento, despues cu 97,23 por ciento di e urnanan a 
worde contá, segun Tribunal Electoral. 

Dia 14 di januari Colom lo sucede e liberal Oscar Berger, cu ta 
laga e pais exportado di kofi cu un di e mayor porcentahenan di 
homicidio na mundo y un pobreza cu ta sofoca mitad di e gua- 
temalteconan, specialmente e indigenanan maya. 

“Esaki ta un capitulo nobo pa Guatemala, mi ta hopi agradecido 
na Guatemala pa e confianza aki”, Colom a bisa periodistanan 
ora e’la sali di su cas na caminda pa su centro di campaña. Y 
a agrega cu e presidentnan di Nicaragua, Daniel Ortega; y di 
Panamá, Martfn Torrijos, ya a yamé pa felicité. 

Den su campamento politico, y cu lagrima na wowo, Colom a 
festeha cu su esposa, yiu, y simpatizadornan, mientras na otro 
partinan di e ciudad por a tende tironan di klapchi. “E cambio 
ta cuminsa awe ... Guatemala ta un pais magico, cu merece un 
destino distinto”, segun un promesa di Colom, cu ta di religion 
maya. 

Guatemala a bai urna electoral dividi entre e promesa di “man 
duro” contra delincuencia di Pérez Molina, y e compromiso di 
Colom pa caba cu pobreza. 

BRENÇHJE'S' 

iP.OHTOH 


ta gradici e pueblo di Aruba en general y su clientenan en particular] 
pa nan lealtad y apoyo cu a hasi cu ariba Nov. 6,2007 e por cumpli 



Como un simple gesto di aprecio ta duna un descuento di 


practicamente tur compra caslt di Afl. 10,- pariba 
ariba diamars. 6 di November' 07. 


di existencia 




Ponion • Call Center 528-4250 
"Tla. UHcta tattficn ta #/' 




Chad a libera tres frances y cuater spaño 

den caso di muchanan 



DIRECTIE ECONOMISCHE ZAKEN HANDEL 

ENINDUSTRIE 

ARUBA 

BEKENDMAKING 



Ingevolge ministeriele regeling zijn de volgende maximumprijzen vastgesteld ingaande: 
3 november 2007. 


Artikel/Merk 

Inhoud 

Hoogst toelaat- 
bare prijs aan de 
kleinhandel (Afl) 

Hoogst toelaatbare 
prijs aan de 
consument (Afl) 

a. Rijst; 




KING JASMINE (MILAGROSA) - wit 

1/25 lbs. 

24,70 

28,77 

UNCLE BEN -boilinbag 

12/224 gr. 

19,91 

1,93 


12/448 gr. 

35,51 

3,45 

-brown converted rice 

18/3 lb. 

94,05 

6,09 


6/5 lb. 

50,02 

9,71 


4/10 lb. 

63,53 

18,50 

-original brown rice 

12/454 gr. 

27,78 

2,70 

b. Suiker; 

12/907 gr. 

45,04 

4,37 

EVERCANE - wit 

20/2 lb. 

35,20 

2,00 

c. Koffie: 

8/4 lb. 

28,38 

4,02 

NESCAFE - classic 

24/100 gr. 

131,63 

6,45 


12/200 gr. 

116,98 

11,46 

- classic sachets 

d. Babvvoedins: 

SIMILAC 

16/48x1.8 gr. 

124,34 

9,13 

- advance without iron (wit / groen 
etiket) 

24/400 gr. 

215,74 

11,03 


12/900 gr. 

231,91 

23,71 

- advance powder 

6/12,9 oz. 

57,30 

11,72 

- advance neosure powder 

6/12,9 oz. 

60,68 

12,41 

- advance lactose free powder with lcp 

6/12,9 oz. 

58,91 

12,04 

- advance with iron 

6/12,9 oz. 

57,30 

11,72 

e. Boter: 

6/25,7 oz. 

108,55 

22,20 

ANCHOR- ongezouten 

40/227 gr. 

81,78 

2,33 

ELLE & VIRE - unsalted 60% 

40/200 gr. 

96,05 

2,82 

- spreadable salted 

12/250 gr. 

55,41 

5,43 

- spreadable unsalted 

12/250 gr. 

55,41 

5,43 

- unsalted soft & extra light 75% 

12/250 gr. 

36,26 

3,55 

- unsalted soft & light 41% 
f. Margarine; 

12/250 gr. 

43,04 

4,22 

SANE - dieet 

16/500 gr. 

51,86 

3,81 

- olijf 

s. Eetbare Olie'én; 

16/500 gr. 

51,96 

3,82 

GOYA - canola 

9/48 oz. 

58,47 

7,37 

- corn oil 

24/16 oz. 

68,09 

3,22 


12/24 oz. 

48,41 

4,57 


9/48 oz. 

61,38 

7,73 


6/96 oz. 

71,33 

13,48 

- vegetable oil 

24/16 oz. 

59,14 

2,79 


9/48 oz. 

51,77 

6,52 


6/96 oz. 

58,59 

11,07 


6/1 gall. 

79,05 

14,94 

WESSON - best blend 

9/48 oz. 

51,44 

6,48 

- canola oil 

9/48 oz. 

51,44 

6,48 


9/64 oz. 

81,79 

10,31 

h. Melkvoeder; 

4/1 gall. 

60,17 

17,06 

FRIESCHE VLAG - instant 

24/400 gr. 

164,18 

7,76 


12/900 gr. 

174,66 

16,51 


6/1800 gr. 

166,34 

31,44 

i. Vloeibare Kofñemelk; 

FRIESCHE VLAG 

6/2500 gr. 

230,08 

43,49 

- gekond./ongesuik. volle melk min. 4% 

96/170 gr. 

82,17 

1,01 

- gekond./ongesuik. volle melk min. 8% 

96/170 gr. 

81,50 

1,00 

- geévap./ongesuik. 8% vet 

48/410 gr. 

87,43 

2,14 


N.B .: Eventuele klachten gelieve telefoon 5821181 toestel no. 251 op te bellen. 

Eerstvolgende publicatie geschiedt op 17 november 2007. Prijsverhogingen dienen schriftelijk 
aangevraagd te worden vóór 9 november 2007. _ 


AUTORIDADNAN di Chad 
diadomingo a libera tres pe- 
riodista frances y cuater asis- 
tente di vuelo spaño, segun 
abogado di e reporteronan, 
poco despues cu president di 
Francia, Nicolas Sarkozy, a 
yega na e pais africano. 

“Nan ta feliz, nan ta liber”, 
segun declaracion telefonico 
na Reuters di Jean-Bernard 
Padare, un abogado chadiano. 
E’la afirma cu siete europeo, 
di e 16 detenidonan, tabata 
recohe nan pertencia den 
tribunal di e capital, Yamena. 
Otro ciudadanonan frances y 
spaño ta keda den custodia y 
ta enfrenta acusacionnan di 
secuestroy fraude, despues di 
a intenta pa sali for di Chad cu 
103 mucha africano. 

E president frances, Nicolas 
Sarkozy, a viaha pa Chad dia 4 
di november pa trece cas, siete 
di e 16 europeonan deteni na 
Chad. Den e avion presiden- 
cial frances nan a biaha pa 
Paris, despues di cual e spaño- 
nan a viaha pa Madrid. 

Condoleezza Rice ta bisa cu president 
di Pakistán mester renuncia 


SECRETARIA di Estado meri- 
cano, Condoleezza Rice, a bisa 
ayera cu e president pakistani, 
Pervez Musharraf, lo mester 
baha su Gobierno militar y cu e 
pais lo mester realisa eleccion- 
nan manera establece pa nan 
Constitución. 

“Nos ta kere cu e miho solucion 
pa Pakistan ta di bolbe rapida- 
mente pa e caminda onstitucio- 
nal y despues realisa eleccion”, 
Rice a bisa den un conferencia 
di prensa durante su bishita na 
Cisjordania. “President Mushar- 
raf a bisa cu e lo kita su uniform. 
Esey lo ta un paso importante”, 
e’la agrega. 






Bush ta forzá pa 
revalua su strategia 
cu Musharraf 



PRESIDENT George W. Bush ta bisa cu pa eherce influencia 
riba lidernan mundial, mester tin relacionnan personal cu nan. 
Su colega pakistani Pervez Musharraf a experimenta parti di 
esaki na Cas Blanco aña pasa, ora Bush a salude como un amigo 
y un voz di moderacion. 

“E president ta un fuerte defensor di libertad y di e pueblo di 
Pakistán”, Bush a expresa e dia ey, banda di Musharraf. E fin di 
siman aki, e defensor di libertad a aparece cu un diferente imagen 
mundial: un dictador militar dispuesto pa aplasta derechonan 
di su propio pueblo. 

Awo, Bush lo mester confia den e otro parti di su formula diplo- 
matico personal: traté cu firmeza y spera cu esey lo funciona. 
Decretando un estado di emergencia na su pais, Musharraf a 
desencadena un problema pa e gobierno di Bush. 

E mandatario pakistani a declara e estado di emergencia diasa- 
bra, alegando cu milicianonan islamita a bira un menasa grave 
pa su pais. 

Pero su medida claramente tabata dirigi tambe riba Corte Supre- 
mo, cu tabata analisa e legitimidad di su reciente victoria electoral 
como president y tabata busca pa pone limite na su poder. 

Di anochi pa mainta sucesonan a tuma luga na Islamabad cu a 
laga lidernan mericano babuca y avergonza. 

Polis y soldanan a detene opositornan di Musharraf y a lastra 
manifestantenan bai cunan. Servicio di telefon a worde inter- 
umpi, prensa independiente a worde censura, y Musharraf - un 
general di ehercito cu tambe ta hunga e rol di president elegi - a 
mantene un control autoritario. E crisis a revela e limite di e 
apoyo di Bush. 

Secretaria di Estado, Condoleezza Rice, a suplica Musharraf pa 
no suspende e constitución ni declara estado di emergencia. Su 
suplicanan tabata eficaz na otro ocasion, pero e biaha aki no. 
Diadomingo, e di dos dia di crisis, e equipo di Bush a mustra 
publicamente cu e tabata reevalua su opcionnan. 

Rice a bisa cu gobierno mericano tabata evalua miles di miyon di 
dolar di ayudo mandá pa Pakistan. Pero riba e tereno aki tambe 
tin limite. 

Gran parti di e ayudo mericano ta dirigi pa apoya e tareanan mili- 
tar pakistani. Merca ta conta cu e ayudo di Pakistan pa captura 
milicianonan di al-Qaida y pa haya informacion di inteligencia. 
“Obviamente nos lo no haci nada cu lo por mina e guera contra 

terorismo”, segun Gordon Johndroe, un vocero di Bush. 

Segun Prome Ministro pakistani 
tin entre 400 y 500 detenido 



E prome ministro di Pakistán 
a informa ayera cu entre 400 y 
500 persona ta bao detencion 
preventivo den e pais, despues 
cu president Pervez Musharraf 
a declara un estado di emer- 
gencia. 

E ministro Shaukat Aziz a 
afirma cu e Gobierno pakistani 
ta comprometi cu realisacion 
di eleccionnan nacional, pero 
cu ainda no a dicidi ki tempo 
e eleccionnan aki lo tuma 
luga, despues di e medida 
invoca pa enfrenta e violencia 
di militantenan y dilanti un 
sistema hudicial hostil. “Nos ta 
comprometi na sigura nos mes 
cu e eleccionnan lo tuma luga, 
y na florecemento di e proceso 
democratico na Pakistán,” Aziz 
a bisa den un conferencia di 
prensa. 

“Como resultado di loque a 
pasa por tin algun diferencia 
di fecha pero no a tuma algun 
decision ainda”, e’la agrega. 
E’la sigura cu e estado di emer- 
gancia cu a worde proclama 
diasabra lo dura menos tempo 
posibel. 


Por lo menos ocho morto den 
accidente aereo na Brazil 



UN avion ehecutivo cu a cai diadomingo den un vecindario den- 
samente pobla di Sao Paulo a causa morto di por lo menos ocho 
persona, autoridadnan a laga sa. 

E avion, aparentemente un Learjet 35 di un empresa brasilero cu 
tabata ofrece servicio di taxi aereo, a cai riba por lo menos dos 
cas poco despues di a lanta vuelo, segun vocero Lucfa Ferreira. 
E mortonan ta cuater homber, dos muher, un mucha y un per- 
sona mas, segun un comunicado di departamento di seguridad 
di Sao Paulo. 

Tres persona herida den e accidente - entre nan un mucha - a 
worde traslada pa hospitalnan de e area, segun declaracion di 
un bombero, cu a identifica su mes como coronel Paiol, dilanti 
camaranan di e canal di TV Record. Autoridadnan no a informa 
mes ora cuanto persona tabata viaha den e avion, ni cuanto di e 
mortonan tabata di personanan den e avion of na tera. 
Investigadornan ta tratando di determina pakico e avion a cai, 
pero Ferreira a manifesta cu tabata no tin indicacion imediato di 
cu e lo tabata relaciona cu problemanan di trafico aereo. 

E hecho a sosode poco mas di tres luna despues cu un avion 
di TAM Linhas Aereas SA a dal contra un edificio cerca di otro 
aeropuerto di Sao Paulo, den cual accidente 199 persona a muri 
dia 17 di juli. 

E avion cu a cai diadomingo a sali di aeropuerto Campo de Marte, 
cu ta worde usa dor di avionnan ehecutivo y helicopter. E tabata 
di e empresa Reali Taxi Aereo y tabata caminda pa Rio de Janeiro, 
segun Ferreira. 

Algun testigo a declara na medionan di prensa brasilero cu na 
principio tabata parce cu e avion tabata trata di bai bek aero- 
puerto, den un tempo nubla y cu yobida. Un cas a keda destrui y 
e otro cu hopi daño. Por lo menos 60 bombero tabata move den 
e escombronan oranan despues di e accidente. 

Goza Gaita cu un 
caminata pa pone 
curpa den condicion 
di fin di aña 

TUR grupo di gaita y aguinaldo lo ta presente y hunto cu nan 
fanaticonan. Temporada di fin di aña ta yegando y nos mester 
cuminsa pone nos mes den forma!!! Well, Goza Gaita ta dunabo 
e chens!!! E caminata di 5km ta sali for di Centro di Bario Brazil 
direccion pabou pa Mabon via Sero Alejandro, Rooi Kochi y bek 
pa Centro di Bario Brazil. 

E fecha ta dia 9 di november y e salida ta 6:00pm .Inscripcion 
ta Awg 5,00. Premio: Grupo mas anima y Grupo creativamente 
uniforma. 

Ticketnan ta obtenibel cerca tur miembro di Goza Gaita, na IDE- 
FRE y por inscribi promer cu e caminata na Centro di Bario Brazil. 
Registracion ta cuminsa 5:00 pm. Pa mas informacion: 5604751 
Natalie: 7369964 (Mirta), 5662666 Lurena; 5665741 (Usha) of 
yama na IDEFRE 582-4987, gozagaita@hotmail.com. 



Anthony Freeman lo tey presente den Stanley Pieternella & Glen Albertus Classic 


E espectativanan ta hopi grandi pa e 
competencia di bodybuilding Stanley Pi- 
eternella & Glen Albertus Classic. Masha 
hopi hende ya caba a haci reservacion pa 
ta testigo di e espectaculo nunca bisto 
cu lo bay tin dia 10 di November 2007 
den Seaport Conference Center. Den un 
combersacion cu e organisado Rodney 
Pieternella, el a duna di conoce cu el a 
keda asombra con hopi atleta a inscribi 
despues cu e articulonan encuanto di 
e competencia a sali. Pa loke ta trata e 
evento mes, Pieternella a mustra cu tur 
cos ta canando manera a planea. Loke 
ta captando hopi atencion pa e Stanley 
Pieternella & Glen Albertus Classic ta e 
super atleta Anthony Freeman cu lo ta 
e guest poser. Den palabra criollo, ta un 
monster lo bay aparece riba e scenario 
diasabra awor. Anthony Freeman, kende 
a nace dia 30 Augustus 1966, tin un 
estatura di 185 cm, ta pisa 284 liber. Pa 
informacion di e chicknan, e ta soltero 
y ta un cantante. E monster Freeman a 
logra diferente titulo interesante y ta un 
di e favoritonan den e mundo di body- 
building. E anja aki so el a gana IFBB 
Sacramento Pro Bodybuilding Grand 
Prix, IFBB Ironman Pro XVIII, a sali na di 
tercer lugar den e competencia grandi di 
IFBB Arnold Classic y na di 14 lugar den 
e IFBB Olympia.No ta por nada cu e pres- 
tigioso compania VPX a busca e monster 
aki pa promociona su productonan. 


Esaki simplemente pasobra Anthony 
Freeman ta un ehempel di con un atleta 
di bodybuilding mester ta. Aki no ta bay 
pa e grandura sino e simetria unico. Den 
simpel palabra un atleta completo cu ta 
laga bo keda boca habri pa mira con bon 
el a desaroya su musculonan. Pieternella 
ta kere cu Anthony Freeman lo bay ta un 
estimulo grandi pa hopi atleta cu ta y lo 
tin pensa di haci e deporte interesante 
y hopi exigente cu ta 
bodybuilding. Sigura- 
mente tur e atletanan 
lo bay tin nan camera 
di saca potret y video 
pa saca potret of filma 
Anthony Freeman ya 
cu ta prome biaha cu e 
monster aki ta bishita 
Caribe y ningun atleta 
no kier perde e oportu- 
nidad unico aki. Patras 
di stage sigur lo bay tin 
pleitamento pa saca 
potret cu e atletanan 
y esei ta algo logico 
pasobra normalmente 
ta riba television y den 
revista so bo ta haya 
chens di mira Anthony 
Freeman y awor pa un 
anochi so e lo ta algun 
meter, algun centime- 
ter bo dilanti. Rodney 


Pieternella a duna di conoce cu el a papia 
cu Anthony Freeman y Anthony a bis’e cu 
e ta hopi contento pa bin Aruba pa tuma 
un tiki di nos solo. Pieternella a logra 
convence Freeman pa e bin cu posternan 
y su materialnan pa asina tur fanatico 
por saca potret y colecta su firma como 
un recuerdo unico. Ademas di e super 
atleta aki, lo bay tin diferente show 
interesante den e Stanley Pieternella & 


Glen Albertus cual ta haci e evento aki un 
espectaculo unico. Den curso di e siman 
aki Pieternella a priminti di lo publica 
foto di tur e atletanan cu lo participa den 
e Stanley Pieternella & Glen Albertus. 
Falta solamente cinco dia pa e grandioso 
evento asina ta cumpra bo carchi awor 
of yama 7318224, 7315200 y haci bo 
reservacion pa despues bo no lamenta 
di no a mira e evento unico aki. 

Organisacion di Britannia cu hopi gol 


DIABIERNA cu a pasa e ekipo di Britannia 
Bright Bakery den Lifida B a hunga contra e 
ekipo di San Luis. E partido a termina 15 pa 0 
na fabor di Britannia. Diabierna anochi e ekipo 
di Britannia Bon Bini Carrental den secshon 
Juvenil ta gana for di e ekipo di Santa Fe cu e 
score 3 pa 0. 

Mesun diabierna anochi e ekipo di Bri- 
tannia Bon Bini carrental den secshon 
di damas ta empata cu Fear Angels na 0. 
Diasabra mainta e mesun ekipo di Britannia 
Bright Bakery den Lifida B ta dal e selecshon 
di Aruba U-13, 5 pa 0. Diasabra ariba tereno 
di Britannia e ekipo di Britannia Healthy Liv- 


ing Club a hunga contra e ekipo di Bubali. 
Den Mini Baby e ekipo di Britannia bou maneho 
di Juni TROMP ta gana Bubali cu e score di 13 
pa 1. 

Den Baby e ekipo di Britannia bou maneho di Leo 
FELICIANAy Ivo ta gana Bubali cu e score di 18 pa 0. 
Den Lifida A si e ekipo di Bubali no a logra forma 
team y asina a perde e wega pa default. 

De Menor e ekipo di Britannia ta 
perde di Brazil Jrs. cu e score di 2 pa 0. 
Diadomingo ariba tereno di Jaburibari e dos 
teamnan invicto di Britannia a topa otro. Aki e 
ekipo di Britannia 2 ta logra supera e ekipo di 
Britannia 1 cu e score di 4 pa 2. 


durante fin 


di 


siman 


Dito Acosta ta bira campeon di Bola 8 nacional 


SIN duda alguno, D’Gun Acosta a traha 
“D’story” un pa un di su contrincante 
nan den un campeonato nacional bola 
8 sumamente emocionante y exitoso e 
weekend di 3 y 4 November na Smooth 
Billiards na Bushiri. Mayoria hungador 
di caliber di ‘ayer y hoy” a sa di duna 
acto di presencia p’e torneo individual 
maximo di bola 8 aki na Aruba. 

Den salida ya caba cabes nan a cum- 
insa lora cay den pocket!! “El bon bon” 
Evertsz ta dal Gilbert Damian 5-2; Arie 
“Rifleman” Jansen ta dal Kwek Chirino 
5-2; Markito Farro ta gana Jo Perez 5-1; 
Gunnar ta habri manera un “toro rojo” 
ariba Alex Eckmeyer y ta gana cu 5-0!! 
D’Gun Acosta ta dal Martin Appeldoorn 
5-3; Aaron “The baron” franken ta dal 


Ingomar Briezen 5-2; Sheik Orman ta 
gana Antonio valenzuela 5-3; den un 
wega spectacular Giovanni Tromp ta 
gana legendario Lucas Tromp 5-4; Allan 
“de leerling” van Aanholt ta gana Ryan 
“de meester” Rampersaud 5-3; Marlon 
Tromp ta lucha “pisa” cu Cerilio Quan- 
dus pa gane cu 5-4; “Tico” Geerman 
ta dal Reno “mariachi” Tromp duro cu 
5-1 (eynan e “piedra” a keda ariba “el 
camino” tambe); Robby Nathu ta tumba 
Mai Angela cu 5-3; Lyndon Katra ta gana 
net-net di Nigel Leon cu 5-4; y “The 
Wolffman” ta vreet Alan Willems cu 5-1! 
Y pues asina’ki e prome ronde ta caba 
caminda a disidi ken ta den ainda y ken 
ya tin mitad pia afo! Den winners 
round e bataya ta bira mas intenso .... 

Arie Jansen ta 
pone chucu- 
lati spaart ora 
e dal “El Bon- 
Bon” Evertsz 
durisimo cu 
5-2! El Toro 
Leonardo ta 
pasa manera 
ariba un paña 
corra ora e dal 
Markito cu 
5-0!! D’Gun ta 
lucha fuerte 
cu Aaron The 
BaronFranken 
y ta logra un 
stap pa dilanti 
cu 5-3. Dos 
maestro den 
sconde bola ta 
dal den otro 
y aki Pepe La 
Rosa ta mus- 
tra Sheik cu 


te’ ainda un tin manera Don Pepe!! Cu 
5-NULL Sheik ta bay fondo!! Giovanni ta 
manera un “gentleman” cu Rose Hassell 
y ta gana cu 5-3; Allan “zero-thunder” 
van aanholt ta hala un rosea grandi ora 
Marlon Tromp “choke” ariba un bola 8 
fasil y cu 5-3 Allan tambe ta continua; 
Tico Geerman ta sigui cu su racha vic- 
torioso contra Robby Nathu; y Richard 
“The Wolffman” ta avansa cu 5-2 contra 
Lindon Katra. 

Cos ta cuminsa stoba den e weya di win- 
ners round!!! Arie su rifle ta tirando sk- 
erpi y un toro corra ta bay mortalmente 
herida cu 5-3!! D’Gun ta dal Pepe D’Rose 
un “weedkiller” di 5-NULLL!!! Allan van 
Aanholt ta manda Giovanni Tromp loos- 
ers round cu 5-1 y te aki carera di “Tico” 
ta yega ora cu e dal den e homber lobo 
Richard Wolff, kende ta “chop” Tico cu 
5-1!! 

Den ultimo 4 nan di winners round 
candela ta “spark”!! Horcan “Noel” 
Acosta ta supla mecha di Arie jansen 
paga cu 5-1!! Den un bataya durisimo, 
Richard Wolff ta supera Allan van Aan- 
holt “cabey-cabey” cu 5-4!! Den final 
di winners round, e horcan “Noel” a 
bira categoria maximo.... Categoria 
5!!! Den un berdadero “supla di biento” 
Ditto Acosta ta pasa ranka Richard “El 
Hombre Lobo” Wolff bay cu’ne cu score 
di 5-0!!! D’Gun ta sinta warda awor ta 
ken lo bin enfrente foi loosers round 
caminda pa varios ora algun ta canando 
un berdadero caminda di cruz!! 

Mester menciona excelente papel di 
Marlon Tromp kende ya tempran ta 
den loosers round pero a bringa duro 
pa bay ariba! Cu 4-3 Marlon ta gana 
Martin Appeldoorn, siguientemente 
pa dal valenzuela cu 4-1, coi e toro rojo 
Gunnar Leonardo cu 4-3 na su cacho, 


pa sigui kita Pepe La Rosa su sunpiña cu 
4-2, y finalmente pa trompica un biaha 
mas ariba Allan van Aanholt cu score di 
2-4!! Otro cu a sa di hasi tremendo pa- 
pel ta “E1 Bon Bon” Evertsz!! Un pa un, 
Allan Willems, Markito Farro, Giovanni 
Tromp, Tico Geerman, y Arie Jansen ta 
haya un smaak di chuculati purba cu ta 
un tiki “amargo”!!! Finalmente, despues 
di tabata tin Allan van Aanholt domina, 
somehow e chuculati a cuminsa dirti 
atrobe y Allan ta tumba Elvis cu 4-2 
lagando e ultimo na di 4 lugar! 

Allan pues ta pasa pa final di loos- 
ers round caminda un biaha mas e ta 
enfrenta su “Nemesis” p’e anochi ey, e 
temible hombre lobo Richard Wolff!!! 
Cu 4-2 Richard ta kibra Allan su illu- 
cion y ta clacifica p’e gran final contra 
D’Gun Acosta!! Despues di un campo 
yen di hoben talentoso, toch ta dos di 
e “veterano” nan lo disidi ken ta bira 
campeon nacional bola 8 p’e anja 2007!! 
The Wolffman ta Sali bai cu 3-1 ariba 
bariendo tur cos cu e haya riba mesa, 
pero despues di un kibrada seco, D-Gun 
ta trece cinco rack tras di otro aden pa 
pone score 6-3 y pasando ariba e ultimo 
rack Acosta ta blind su mes pa e ultimo 
shot. Cu ball-in-hand Richard ta run pa 
4-6 y misteriosamente den e sigiuente 
rack Acosta ta comete e mesun error 
pa Wolffman bolbe run-out pa 5-6. 
Despues di un break defensivo di Wolff- 
man, e wega ta bira a la Ajedrez y aki 
Wolff mester sinta y mira e biljaart di 
“Mage Thiel” subi mesa y Ditto Acosta 
ta gana e final 7-5 y titula pa di tres ves 
kampeon nashonal pero pa promer vez 
kampeonnashonalbola-8. Nextlotae 
A-Ranking 9-ball diasabra 17 di Novem- 
ber pa 6’or di atardi na Smooth Billiard 
Zone. 

BARCELONA a wordo regala pa Betis un co- 
modo victoria di 3-0 cu golnan di Henry y Ron- 
aldinho, protagonista di e buelta di su team, un 
futboli liher cu a recorda e anochi mas briyante 
di Barcelona. E team di Rijkaard a yega den duda 
despues di un par di wega pober, pero a logra 
rehabilita contra un Betis debil. A hasi e mihor 
wega di Henry y den regreso di Ronaldinho, au- 
tornan di ambos di e golnan cu a tumba Betis. 
Barcelona tabata sa di madura durante e wega t’e 
na habri e score. A falta un punto di intensidad, 
pero tabata tin pasenshi. Y a cuminsa na disfruta 
di Henry por fin comodo den e veld, por fin den 
sintonia cu Ronaldinho y Messi. E frances a trata 
semper e movimento correcto. A ofrece, combina 
y golea. Loke tabata spera di dje ora a yega den 
verano, e gran compra di temporada. Henry a 
logra e prome gol, esun mas complica den un 
wega asina. E hugada tabata un monumento na e 


wega colectivo, e toke y e paso na e espacio, señal 
di identidad di Barcelona desde e epoca di Cruyff 
y simbolo di e gran exito di e club. A resumi e 
mihor di Barcelona, su capacidad pa asocia y 
su vocacion puramente ofensivo. Di Thuram na 
Henry, pasando pa Valdes, e bala a core riba e 
linea cu un limpiesa impecabel. Tabata Iniesta 
esun encarga di habilita e frances cu un bala na 
e lomba di e defensa. Un pase bunita y elegante, 
e toke husto. Henry no a faya. Y ta pasa esaki mei 
mei di e pia di Ricardo. Premio na e mihor Henry 
di e temporada. Di Betis apenas tabata tin señal 
den e veld di Camp Nou. 

Ta trata di un team sin substancia, cu cierto punto 
di inspiracion, pero falta di spirito. Y mas cu tur, 
di gol. Solamente a conta cu un aproximacion 
di Pavone. E argentino a dispone di un tiro di 
leeuw, pero a complica e bida buscando algo 
innecesario. 




E ta contento 

Frank Rijkaard a celebra 
e bon rendimento di 
Ronaldinho 

E entrenador di Barcelona, Frank Rijkaard, a celebra e bon 
rendimento di Ronaldinho, autor di dos gol contra di Betis y a 
sigura cu e brasileño ta mehorando poco poco, un progreso cu 
ta transmiti alegria y felicidad den e resto di e team. 

E hungador brasileño, segun su entrenador, ta mehorando 
poco poco y esey ta mustra inmediatamente den e team. 
Ronaldinho ta fundamental un gran talento cu ta aporta na e 
felicidad, alegria y e sensacion cu ta duna na e publico cu ta 
sinti orguyoso. 

Rijkaard a felicita esaki y a destaca cu Ronaldinho ta bolbe na 
busca e uno contra uno, ademas di por duna ainda hopi mas 
na e club y e team. 

Tambe e hulandes ta contento pa e actuacion di Henry y di e 
nivel halto di Messi. “E ta un lastima cu no a marca su gol paso 
e tabata merece esaki”, e entrenador a bisa. 

Rijkaard tambe a wordo puntra pa e polemico declaracion di 
su contrincante Bernd Schuster riba e arbitro di Sevilla-Real 
Madrid, aunke e hulandes a limita na comenta cu Schuster 
solamente ta bisa loke ta pensa y ta genera discussion, pero 
ta hasi e futbol asina bibo, den su manera di ta. 

Rijkaard a cuestiona pa e esfuerso di su hungadornan, e sac- 
rificio cu e propio entrenador a reclama na final di e wega 
di Valladolid (1-1). E hulandes, sin embargo a recorda cu su 
analisis parti di e division entre e team di cas y di pafo ta laga 
cla cu su grupo di hungadornan semper kier drenta den veld 
y laga un bon imagen. 

“Masha poco ta costa hunga pafo di cas, pero esey no kier bisa 
cu e team no tin e mentalidad correcto”, el a insisti. 

Rijkaard ademas a sigura cu e pelea pa e titulo lo compronde 
varios team, mas eynan di e lucha entre Barcelona y Real Ma- 
drid. “Nos mester forsa pa logra tur e punto posibel”. 

Manager importa 

Joe Torre a pasa di Liga Americana pa Liga Nacional pa bira manager di Dodgers 


JOE Torre a exhibi dialuna cu un 
flamante petchi blauw y un briyante 
camiseta blanco, lagando e impresion 
cu tabata parti di e famia di Dodgers 
desde semper. 

Compaña pa e legendario manager Tom 
Lasorday e reconoci scirbidor Vin Scully 
den un podium poni den center field di 
Dodgers Stadium, Torre no a tarda na 
rindi tributo na un di e franchise mas 
exito den Grandes Ligas. 

“Mi no por a drumi henter anochi”, el a 
bisa. “E ta un magnifico sensacion di ta 
aki. E ta un di e poco organisacion den 


cual automaticamente tin cu responde 
afirmativamente”. 

Su presentacion como manager nobo 
di Dodgers a produci menos tres siman 
despues di a laga e direccion di Yankees. 
Den un hecho inedito, segun e vocero 
di e team Josh Rawitch, e presentacion 
tabata tin cu wordo hasi den e terreno di 
wega na e enorme cantidad di periodista 
cu a pidi cubri esaki. 

Cerca di e podium, Torre tabata com- 
paña pa e doño Franky Jamie McCourt, 
e general manager Ned Colletti, y e as 
Brad Penny y Lasorda. 


“Dodgers semper tabata special y mi 
ta spera sin duda cu ta sigui ta”, Torre 
a afirma. 

Torre a ingresa na e terreno na man di 
su casa, Ali, y ambos a tuma asiento 
den un plataforma cu e lomba patras di 
e tribune. 

“E dos ultimo siman tabata uno hopi 
turbulente”, Torre a declara. “Bo ta bisa 
ayo na un team prestigioso y ta bisa hallo 
na un otro”. 

Torre lo luci e number seis den su uni- 
form, e mesun cu tabata tin den Yankees. 
Tambe a anuncia cu Don Mattingly y 


Larry Bowa, coachnan di Yankees, a 
compaña esaki cu Dodgers. E yiu di Mat- 
tingly, Preston, ta hunga den liga menor 
di e sucursal di Dodgers. 

“Mi no por describi con hopi entusiasma 
Don Mattingly ta aworaki”, Torre a de- 
clara. Torre a laga Yankees despues di 12 
temporada y cuatro World Series. 

Ta sigui e paso nan di Casey Stengel 
como e segundo manager cu ta dirigi 
ambos franchise. Stengel tabata manag- 
er di Dodgers di Brooklyn entre 1934-36 
y a guia Yankees na siete titulo di World 
Series entre 1949-60. 



Un par di regreso y otro ausencia 


Sneijder y Pepe ta bolbe cu Real Madrid mientras dos otro ta keda abou 


WESLEY Sneijder y Pepe, ta e novedad den e lista di convocado 
di Bernd Schuster pa hunga e di cuatro wega di e fase di grupo di 
UEFA Champions League, na Atenas contra di Olympiakos, unda 
no ta biaha Guti pa un problema muscular ni Metzelder pa decision 
tecnico. Ta di spera e regreso di Sneijder y Pepe a keda den un se- 
gundo plan na e baho di e ultimo ora di Guti, pa un lesion muscular, 
y a wordo descarta pa Schuster. E tecnico aleman di Real Madrid 
a dicidi laga na Spaña, Christoph Metzelder, titular den e ultimo 
weganan, hunto cu Michel Salgado y Gonzalo Higuain, cu a caba 
di sali di un lesion, mas Jerzey Dudeky Arjen Robben cu ainda no 
a ricibi e ok medico. Den e capitulo di novedad ta figura hunto e 
regreso di Roberto Soldado, e buelta di Sneijder, un biaha supera 
di e lesion cu a impidi esaki hunga contra di Sevilla y di Pepe. 

E central brasileño nacionalisa portugues ta laga definitivamente 
atras e problema muscular cu tabata tin mas tempo di warda abou, 
despues di lesiona den e prome wega di liga. Ta bolbe na e team dos 
luna despues. E lista di convocado ta forma: Iker Casillas, Codina, 
Sergio Ramos, Torres, Pepe, Marcelo, Heinze, Cannavaro, Diarra, 
Gago, Drenthe, Balboa, Sneijder, Robinho, Baptista, Saviola, Van 
Nistelrooy, Raul y Soldado. 

El a logra tur loke tabata kier 

Juventus y Inter no a ofrece un wega briyante 


NO tabata por a bisa cu tabata un wega bunita: 
demasiado curpa, demasiado cos den wega pa 
hunga bunita. Pero tabata intenso y emotivo, den 
un palabra emocionante, y e resultado final, si ta 
bon a keda algo preta pa e localnan. 

Den e stadion Olimpico di Turin, Juventus y Inter 
a empata 1-1, cu golnan di Julio Cruz y Mauro 
Camoranesi. Di e manera aki, Inter ta logra 25 
punto y ta sigui na cabes di e torneo, awo cu 2 
punto riba Fiorentina, 3 riba Roma y 4 riba Ju- 
ventus. Den otro palabra e parti ariba die tabla 
ta preta y e torneo mas habri cu nunca. 

Nos ta bisa cu e empate ta keda un poco malo 
pa Juventus .Esey tabata asina pa dos rason, na 
prome lugar, e localnan a hasi e gasto di e wega a 
lo largo di 90 minuut y ta haya abou den e score 
riba e final di e prome etapa cu e unico tiro na 
e gol di Inter. 

Ademas, tabata tin dos pinalty bastante evidente 


na fabor di Juventus, ambos contra Del Piero, 
y esun mas grave ta den ocasion di e segundo, 
varios hungador a keda protesta net na momento 
ta nace e hugada di gol di Cruz. Di cualkier 
manera, den e team Inter tabata tin espacio den 
contra atake y por a liquida, y esey a entrega 
cierto legitimidad na e score final. 

Juventus a presenta cu Palladino y Nedved duro 
y Trezeguet y Del Piero formando e pareha ofen- 
sivo. Camoranesi a keda den e banki di suplente. 
Inter a presenta Cruz hunto na Ibrahimovic y na 
Figo y Cesar como delantero. 

Tur e prome parti tabata na fabor di e localnan, 
ken a mantene e defensa hopi halto y ta laga 
sistematicamente hopi lus ni abundancia di 
idea, na causa di falta di calidad den mei mei 
pa Zanetti y Nocerino, pero Nedved y Palladino 
a mantene e ritmo halto y a trata di pasa riba e 
delantero nan. 



Esnan cu ta bay den agenda 

Salario nobo di A-Rod y posible 
implementacion di regla pa ripiti 
hugada durante wega 

DESPUES di pasa un luna hasiendo campaña pa convence 
tur cu Alex Rodriguez ta e hungador di balor mas grandi den 
Grandes Ligas, e agente Scott Boras a bisa cu ta bay ta basta 
keto awo cu a cuminsa e reunion di e general manager di 
baseball. 

Boras ayega Orlando, Florida, diabierna pa prepara pa e sesion 
di e aña aki, cu a cuminsa dialuna y ta extende t’e cu diahuebs. 
A-Rod a opta pa sali di su contract di 252 miyon pa 10 aña cu 
Yankees y ta pensa cu su contract nobo lo stablece un record. 
Boras a bisa na Yankees cu tin cu ofrece al menos 350 miyon 
pa logra e negociacion cu e hungador. 

“Cualkier discusion riba termino di contract ta entre e team- 
nan y nos”, Boras a bisa diadomingo. “E ta cla cu nos ta casi 
cla den loke tin hopi trabou pa hasi cu e teamnan involucra, 
y nos ta bay mantene e informacion y e dialogo cu e teamnan 
priva y confidencial”. 

Esaki riba e posibel destino pa A-Rod a inclui na Red Sox, 
Cubs, Giants, Dodgers, Angels, Mets y Tigers. Bisando cu Boras 
semper ta busca e pago mas grandi y ta gusta pone record, lo 
ta hopi dificil distingui ficcion di realidad t’e cu na punto ora 
finalisa e acuerdo. 

“Den tur e negociacion di un hungador di prome magnitud, 
ta existi un gran interes, y ta scirbi hopi cos”, Boras a bisa. 
“E parti mas grandi di loke ta bisa no ta relevante pa loke ta 
pasando realmente”. 

Ningun team cu no ta Yankees por tuma contacto cu Rodriguez 
prome cu 13 di november. 

E general manager lo cuminsa na conversa acerca di e diverso 
transaccion y e posibel implementacion di e ripiticion instan- 
taneo di hugada den video, favoreci pa hopi dirigente, pero e 
comisionado Bud Selig ta contra. 

Torneo di Aruba Chess Challenge 2007 tabata un exito grandi 


DURANTE fin di e siman aki, a tuma 
lugar e segundo torneo di weekend, 
Aruba Chess Challenge. Varios pais den 
regio a wordo invita. Pero na ultimo 
momento, nan a zeg af. 

Corsow si tawata presente atrobe. E 
biaha aki nan a bini cu 8 participante. 
5 den grupo B (U-16), y 3 den e “open” 
group. 

Den grupo U-16, tawata tin un total 
di 19 participante. Den e “open group” 
un total di 16 participante. Dus en total 
tawata tin 35 participante na e torneo 
aki. 

Den U-16, Junior Carrero a drenta e 
ultimo rond cu 4 punto. Dus tur wega e 
la gana. Su contrincante Kiran Kanhai 
di Corsow tawata tin 3 Vi punto. Dus si 
Kiran gana, e lo bira kampeon, pero si 


nan tabla of Junior gana, Junior ta bira 
kampion. E wega a bira un empate. Di e 
manera aki, Junior Carrero di Aruba a 
birakampioendenegrupoU-16. Nadi 
dos lugar Kiran (Corsow) y Guido Dania 
(Aruba) a keda empata cu 4 punto. Kiran 
tawata tin mas punto di resistencia y a 
bay cu segundo lugar. Guido a bay cu e 
trofeo pa e tercer lugar. 

Den e “open group”, nos ta haja un mi- 
embro di nos club cu tin algun tempo sin 
hunga torneonan activo, atrobe tras di 
un borchi ajedrez. Concepcion tawata 
tin e rating di mas halto den nos club. 
Den e promer rond, e mester a topa 
nos hungador di mas jong den e “open 
group”, Osh Lopez. Osh tin e edad pa 
participa tambe den e gupo U-16, pero 
e sa kaba cu e no ta bay sinja mucho 



den e grupo aki. Ya anja pasa e la bira 
kampeon invicto, y awor e kier mas chal- 
lenge. Dus e la scoge pa participa den e 
open group. Pa sorpresa di nos tur, Osh 
a logra di mantene un tabla contra nos 
hungador cu e rating di mas halto di 
club. Un prestashon admirable. Mester 
remarka tambe cu Concepcion despues 
a gana tur su weganan. Na entrada di 
e ultimo rond, su so ta para cu 3 V 2 for 
di 4 punto na promer lugar. E mester a 
enfrenta Alex Roose di Corsow cu tin 3 
punto. Si Alex gana e tin chens di bira 
campeon. Si e tabla of perde, Concepcion 
ta bira kampeon. Alex a hunga un wega 
tremendo. Ningun rato so, Concepcion a 
haja ventaha riba dje. E resultado tabla 
tawata bon mereci tambe. 

Jose Pesqueira (Aruba) tambe a drenta 
e ultimo rond cu 3 
punto. Jose si a gana 
su partida. Di e manera 
aki, Jose a empata cu 
Concepcion Cortez na 


di promer lugar. 

Door cu Concepcion a haja contrincante 
mas fuerte, (mas punto di resistencia), e 
la bira kampeon di e open group y Jose 
Pesqueira a bay cu e segundo lugar. 

Na tercer lugar tambe, tawata tin em- 
pate entre AlexRoose (Corsow), Octavio 
Croes(Aruba) y John da Silva (Aruba). 
Tur 3 hungador a termina cu 3 V 2 punto. 
Alex tawata tin mas punto di resistencia 
y asina a bay cu e trofeo di tercer lugar. 
E torneo a bay den un ambiente masha 
amical mes. Aruba y Corsow tawata 
manera ruman tras di borchi. Maurits cu 
ta wedstrijdleider tawata tin problema 
si pa mantene e silencio den sala cu tur 
e muchanan participando. 

Federashon di ajedrez kier a agradeci 
tambe Comishon di subsidio cu a spon- 
sor e premionan den e open group, 
Victoria Bottling Company cu a sponsor 
nos cu refresco pa henter e torneo, y 
Pastechi House cu a zorg pa pastechi pa 
tur e participantenan. 


T H E C I N 



M A S 


THE CINEMAS AT RENAISSANCE 


THE KINGDOM (R) 



daily: 4:30 6:50 9:.10 



RATATOUILLE (PG) 



daily: 4:20 


** 

GOOD LUOI< CHUCK (R) 


m 

daily: 6:30 8:30 10:30 

m 

m 

BEE MOVIE (PG) 

m 


daily: 4:05 5:05 8:05 


m 

RESIDENT EVIL: EXTINCTION (R) 

m 

m 

doily: 10:10 



SHREK THE THIRD (PG) 



doily: 4:15 



THE COMEBACKS (PG-13) 


** 

dcaily: 5:15 8:15 10:20 


m 

THE SEEKER: THE DARK IS RISING (PG) 

m 

m 

dotily: 4:20 5:20 8:20 

m 


SKINWALKERS (PG-1 3) 



doily: 1 0:25 



AMERICAN GANGSTER (R) 



mon 8c tue: 4:00 7:00 10:00 


THE CINEMAS AT PASEO 


RATATOUILLE (PG) 

m 

m 

doily: 5:05 

m 

m 

THE HEARTBREAK l<ID (R) 

m 

m 

doily: 7:30 9:50 

m 

m 

UNDERDOG (PG) 

m 

m 

doily: 4:15 5:20 8:20 

m 

m 

GOOD LUOI< CHUCK (R) 

m 

m 

doily: 10:20 1 

m 

m 

THE GAME PLAN (PG) 

m 

m 

daily: 4:50 7:10 9:30 

m 

m 

motinee: 12:05 2:35 

m 

m 

THINGS WE LOST IN THE FIRE (R) 

m 

m 

daily: 4:40 7:15 9:45 

m 

m 

THE KINGDOM (R) 

m 

m 

doily: 5:00 7:20 9:40 

m 

m 

AMERICAN GANGSTER (R) 

m 


wed & thu: 4:10 7:05 10:10 

m 

DRIVE IN THEATRE I 


| THE BRAVE ONE (R) 
Mon 8c Tues ot 8:00 
I Wednesday: 8:00 


1 


WEDNESDAY 

CAR-CRASH 

Pierewietje den full preparacion 
pa su Songfestival 



DIADOMINGO dia 21 ul- 

timo, Pierewietje a organiza 
e Songfestival pa selecta e 
finalistanan cu awor lo bai e 
Songfestival final cu ta dia 11 
di novemebr 11 awor pa 3’or 
di atardi na City One. Danki 
na tur cu a bin pa apoya nos 
muchanan. 

E prefinal bai hopi leuk mes 
y hopi varia. E cantante mas 
popular a keda den persona di 
Fabian Frans. E 7 finalistanan 
pa catgoria di 4 pa 7 aña a keda 
den personanan di Astrianty 


Croes, Cassidy Cordero, Emy 
Lacle, Jayleen Croes, Lisa- 
Marie Fazari, Pricsilla Quant, 
yXiquienne Leonardo. 

Den categoria di 8 aña a keda 
selecta: Ginayla Arends, Mary- 
Ann Statie y Nicole Izquiel. E 
ultimonan aki lo particpa den 
categoria di 8 te cu 11 aña. 
Tambe den categoria di 8 te 
cu 11 aña lo participa Kristen 
Romero, Sue-Gin Arends, Ro- 
nella Figaroa y Kayla Cabral. 
Y den categoria di 12 te cu 15 
aña lo participa Francine Mo- 
rales, Kimberly Tromp, Chris- 


tina Fazari, Xarrah Figueroa, 
Chantal Quant, SharonWerle- 
man y Angelica Andrade. 

Nos muchanan di Pierewietje 
full ancioso pa cu e Songfes- 
tival cu ta diadomingo awor 
pa 3’or di atardi na City One. 
Nan ta bai bin cu diferente 
cantica di mucha mayoria na 
papiamento te cu canticanan 
moderno y popular. 
Pierewietje, manera semper, 
tambe ta preparando algun 
presentacion di baile y canto 
pa acompaña e Songfestival. 


“Expo Matemidad” 

CUIDO di Maternidad ta nos specialidad. Cu e slogan aki Wit 
Gele Kruis ta bai organisa un Expo, celebrando 20 aña di e 
“Curso pa futuro mayornan” cu ta wordo organisa den 5 cyclo 
di 7 anochi pa aña. 

Na november 1987 e curso yama “moederschapscursus” cual a 
inicia for di aña 1968 a wordo modifica y a haya e nomber nobo 
“Curso pa futuro mayornan”. Asina Wit Gele Kruis a habri porta 
pa e futuro tatanan por participa activamente na e anochinan in- 
formativo. Wit Gele Kruis ta considera cu ta di suma importancia 
pa e tatanan tambe participa, pa asina nan ta mihor prepara y 
por yuda durante parto y despues cu e cuido di nan yiu. 

Actualmente e enfermeranan di sector “Cuido di mayor y yiu y 
maternidad” di Wit Gele Kruis ta hopi contento cu e participacion 
di e futuro tatanan cu a aumenta durante añanan. 

Na Expo aki tur e oradornan cu ta participa na e curso lo ta pre- 
sente pa duna informacion e.o. partera, verlos y kraamafdeling 
di hospital, enfermeranan di cuido di maternidad y mayor y yiu, 
e dietista di Wit Gele Kruis y un funcionario di Fundacion pa nos 
muchanan. Tambe lo ta presente: Famia Planea, Fundacion pro 
Lechi Mama, y un fysioterapista. Agencianan cu semper a coopera 
cu e curso tambe lo tey e.o. Oduber Agencies, Consales, Martijn 
Trading, Manrique Capriles, Pampers, FamaryLenorNV. Nan tur 
lo ta presente cu nan articulonan pa baby. Tambe lo ta presente 
companianan manera Ennia, Fatum, Little Kingdom y Mommies 
and Bellies. Durante e Expo lo tin 2 charla y un show di moda di 
paña di maternidad. 

Tur futuro mayornan y interesadonan ta keda cordialmente invita 
na e Expo cu lo ta diadiomingo 25 di november 2007 na Renais- 
sance Conference Center cuminisando for di 10’or di mainta y ta 
termina 4’or di atardi. Pa mas informacion por tuma contacto cu 
Jo-Anne Thiel na 582-4444 of Margarita Pourier na 993-5806. 


Polis Ambiental y Parke Nacional Arikok 

Combatiendo dumpnan ilegal 

Cooperacion di publico ta indespensabel 


AYERA durante oranan di 
mainta SERLIMAR hunto cu 
Polis Ambiental a recore varios 
parti di nos isla en busca di 
dumpnan ilegal. Esakinan 
ta wordo categorisa como 
areanan cu ta wordo usa pa 
personanan cu ta tira nan 
desperdicio di cas y tambe 
comercial na un manera ire- 
sponsabel y ilegal. 

Lamentabel di henter e asunto 
aki ta cu nos propio hendenan 
no ta conciente di e daño 
permanente y bisto cu nan ta 
causando na nos pais door di 
tira desperdicio na unda cu 
nan ta haña ta bon. 


Areanan cu SERLIMAR, Polis 
Ambiental y Park Rangernan 
di Parke Nacional Arikok a 
recore ta e.o. Sabana Basora, 
Kibaima, Balashi, Barcadera, 
Seroe Teishi y Mahuma. Re- 
marcabel ta cu no ta prome 
biaha cu SERLIMAR ta bai haci 
limpi atrobe den e areanan 
aki. 

Den caso cu mira un persona 
of compania cometiendio e ac- 
tonan aki, por fabor comunica 
de inmediato cu Polis Ambien- 
tal na 584 1199. 

Un suplica ta bai na un y tur 
pa prome cu laga deposita nan 
desperdicio na Landfill Parki- 


etenbos, por fabor regla esaki 
via SERLIMAR, via un compa- 
nia reconoci of via un persona 
responsabel. Di e manera aki 
ta evita cu bo desperdicio lo 
wordo tira den naturalesa 
mientras cu bo a paga pa e 
wordo deposita debidamente 
na Landfill Parkietenbos. 

Tickets pa deposito na Landfill 
Parkietenbos ta disponibel 
na tur gas stations, Maduro 
Enterprises, Betmar y SER- 
LIMAR. Orario di Landfill 
Parkietenbos ta di dialuna pa 
diasabra 6:00 am - 8:00 pm y 
diadomingo di 7:00 am - 6:00 
pm. 



E fotonan ta ilustra e tipo di 
sushi cu a ser haya, entre otro 
a identifica un grupo di gaita 
cu a organisa un actividad pa 
recauda fondo, pero tur e ca- 
hanan di cerbes, boter y foam- 
box a ser haya ariba e tereno 
aki den mondi na Kibaima. 
SERLIMAR, Polis Ambiental 
y Park Rangers ta adverti tur 
esnan cu ta sigui tira sushi 
na e sitionan aki of na cual- 
quier parti di nos isla, cu lo 
publica nomber completo y/ 
of nomber di companianan si 
esakinan wordo encontra. 

RHODA FRIGERIO 

Un recuerdo tierno di mi infancia 


MAYORIA hende ta corda Rhoda 
Frigerio como nan maestra di canto of 
piano. Otro ta cordele como e soprano 
y Prima Donna magnifico cu e tabata. 
Ami a conoce Rhoda di un otro angulo, 
uno kisas cu hopi no ta corda: Rhoda ta- 
bata mi maestra di Etiketa y den esei, e 
tabata instrumental den mi desaroyo di 
mucha pa hende grandi. Mi tabata tin 
12 aña, absolutamente no ‘lady-like’; 
mas bien un tomboy cu tabata prefera 
pusta core duro cu e muchahombernan 
di mi bario. [e muchamuhenan ya a 
hiba nan derota of nan si tabata ‘lady- 
like’ y no kier a pusta cu mi.] Segun mi 
mama ta corda cu Rhoda a bin scol pa 
splica cu e ta bai duna “Les di Manera”; 
con pa siña come na mesa cu cuchiu 
cu forki y con pa cana, etc. Mirando 
cu ami sigur lo bai sigui studia na Hu- 
landa, mi mama -un muhe cu vision 
grandi- a haya un bon idea pa manda 
mi ‘finishing school’ cerca e conocido 
y flamante Rhoda Frigerio. Y asina a 
sosode. Nos tabata un grupo chikito y 
na su cas na Playa, Rhoda a duna nos 
les pa simannan largo. El a siña nos 
con pa cana stret y e tabata laga nos 
cana cu buki pisa riba nos cabes. Nos 
tabata cana bai bin den su sala, unda 


el a hala tur cos un banda. Tambe con 
pa sinta manera un ‘dama’ riba un stul, 
con pa drai cu cuchara den un kopi y 
con pa drenta auto na forma elegante. 
Nada di habri pia, stap den auto. No, 
no, no! Nos a siña cu bo mester drenta 
e auto di lomba, cai sinta deftig y cu 
cuidou hala bo pianan paden. Parti di e 
lesnan tabata tambe con pa sinta come 
na mesa y con pa usa cuchiu cu forki 
manera debe ser. 

RHODA a percura pa nos a train 
esei cada bes atrobe te ora nos tabata 
domin’e bon. Ami tabata observa tur e 
cosnan ey cu mi cara di palo ya cu na 
cas, si bo no come bo cuminda di biaha, 
un otro ta lep e pa bo. Nos tabata cu 
ocho ruman caba e tempo ey. E curso 
di ‘Etiketa’ a termina cu un fiesta. Pa cu 
esaki tambe nos a wordo bon ‘ge-prep’ 
pa nos Guru di Etiketa; un heer mester 
bin pidi nos na forma debido pa balia 
y despues e tin cu hiba nos bek na nos 
luga. Si nos laga un lenso cai, e mucha 
homber mester demostra cu e ta un 
cabayero y e mester piki e lenso for di 
flur pa nos. Pa e fiesta mi a bai busca 
un lenso di kanchi cerca mi madushi. 
Tur hende mester a bin cu un lenso pa 
laga esaki cai riba dansvloer. Pa e oca- 


sion aki tambe mi mama a cumpra un 
par di mea fini di seda pa mi bisti cu 
mi a wanta cu lastik cu tabata corta mi 
circulacion di sanger. Mi ta corda con 
mi rumannan chikito, Miriam y Lupina, 
tabata pasa man yen di admiracion riba 
mi pia, pa nan fula e mea. Na e fiesta aki 
mi a topa cu diferente heer, kendenan 
awe ta personahenan conoci den nos 
comunidad. Rhoda a invita nan. Lam- 
entablemente mi no ta corda si nan a 
piki ningun di e lensonan cu nos tabata 
laga cai riba dansvloer. Despues di les, 
mi ta corda con Rhoda tabata hiba nos 
cas den su auto y cu nos tabata canta 
henter caminda te Pos Chikito. Rhoda 
tabata un hende sumamente pret cu un 
zjeito y amor pa bida increibel. Den e 
tempo ey Tele-Aruba a habri y Rhoda a 
train un cantica cu nos pa canta na su 
apertura. Nos a canta “El Bayon” y mi 
ta corda e palabranan te dia di awe. Ta- 
bata den “Padu del Caribe su Show” cu 
Rhoda a canta e cancion “No no l’etat” 
zoyando riba un schommel ful decora 
cu flor di ariba te abou. Mi tabata wori 
si e schommel tabata bai wantele y mi 
a puntra mi mes dicon Rhoda mester a 
scoge net e cantica ey pa canta. Awor 
bo por puntra bo mes kico e lesnan aki a 


nifica pa mi? Wel, e dia a yega pa mi bai 
studia na Hulanda. Mi tabatin 15 aña y 
manera tabata custumber di muchanan 
di famianan catolico, nan a pone mi 
den un Internaat masha deftig mes na 
Limburg bou guia di Soeur. Manera 
cu esaki no tabata basta, e prome dia 
soeur a bati un gong masha grandi 
mes pa indica ora di come. Aki nan a 
confronta nos -un grupo di studiante 
nobo- cu mesanan largo yena cu tayo, 
glas, cuchiu cu forki na granel. Tur 
hende a keda hik so. 

AMI a sinta na mesa, hala mi stul man- 
era Rhoda a siña mi, sinta recht manera 
un pal’i basora; casi mi por a sinti e 
bukinan riba mi cabes. Sin hesita, mi a 
tuma e cuchiu cu forki den mi mannan 
corecto y mi a come mi cuminda sin 
wori pa lur con e otronan tabata haci 
pa mi copia. For di e dia aki, nobody 
dared move my cheese. Den mi mes 
mi a pensa: Danki Rhoda y awor mas 
cu cuatro decada despues, mi ta bisa 
mi Prima Donna un biaha mas: Danki 
pa tur locual bo a nifica pa mi y pa hopi 
famia Arubiano. Rhoda, sosega na pas 
y te ora nos bolbe topa. 

Yolanda Croes 


Di acuerdo cu Clarisca Velasquez 

AZV mes ta bisa cu salud di nos pueblo a bai atras! 


E miembro di partido AVP, Clarisca 
Velasquez a duna di conoce cu AZV mes 
ta bisa cu e salud di nos pueblo a bai 
atras. En general e salud di nos pueblo 
ta mas malo cu antes. Pa demostra 
esaki, Clarisca Velasquez ta cita loke 
cu AZV mes ta bisa esaki: 

Het uitvoeringsorgaan constateert een 
viertal speerpunten dat aangepakt zal 

worden:. verslechterde 

algemene gezondheidstoestand van 

verzekerden . 

Aki AZV ta bisa cu gastonan ta subi 
paso e salud di e verzekerden (pobla- 
cion) abira pio! 

Tambe AZV ta trece dilanti: Het is 
echter niet waarschijnlijk dat de ver- 
wachte duurzame kostenstijging als 
gevolg van de ongunstige algemene 
gezondheidstoestand van de bevolking 

onder de nominale groei van premie- 
ontvangsten blijft. 

Aki AZV ta remarca cu e gastonan a 


consecuencia di e condicion malo di 
salud di e poblacion, ta bai crece mas 
rapido cu loke AZV ta haya na entrada 
di prima. 

Esaki t’e prueba preto riba blanco cu 
Minister drs. Booshi Wever mester 
haya un brevet van onvermogen, segun 
Clarisca Velasquez. 

No obstante cu AZV ta hayando desde 

2006 mas cu Afl. 50 miyon extra (a 
hisa prima cu 2% y otro medidanan) 
tog atrobe AZV, desde 2006, ta acumu- 
lando un deficit. 

Kico Gobierno a haci cu e Afl 50 miyon 
pa aña cu e no mester duna AZV mas? 
Den dos aña esaki a bira Afl 100 miyon 
caba! Unda e placa a bai? 

Tambe a constata cu den presupuesto 

2007 di AZV ta culpa Minister di Sa- 
lubridad, drs. Booshi Wever y su mal 
maneho p’e gastonan halto. 

“Pueblo lanta for di soño e Gobierno 
aki ta manipulando cu nos salud p’asi- 


na nan por keda cu e placa cu ta destina 
pa cuido medico adecuado. Booshi su 
maneho desastroso di AZV a crea un 
circulo vicioso cu nan no por sali mas 
for di dje, paso mas medida wordo 
tuma, mas pio e salud di pueblo ta bira, 
mas e gastonan ta subi y asina atrobe 
nan mester tuma mas medida. 

Booshi lanta for di soño cuminsa traha 
p’e placa cu bo ta gana como Minister! 
Si bo no por cu e trabao anto baha 
como Minister!”, tabata e opinion ex- 
presa pa Clarisca Velasquez. 

Pa loke t’e flamante Minister di Finan- 
za, Nilo Swaen, e ta haci manera sem- 
per, esta no sa kico ta pasando y nunca 
e por premira nada den e Gobierno aki. 
Un presupuesto ta manera magia pe, 
placa ta drenta placa ta sali sin cu e sa 
di unda e placa ta bin ni unda e placa ta 
bai, ni cuanto placa mester presupue- 
sta paso nunca placa ta yega. 

Acaso ta su casa ta presupuesta su 



budget di cas??, pasobra Clarisca Vela- 
squez no por imagina cu Minister Nilo 
Swaen ta hacie su mes. Sino awe e no 
tin e negoshi di MIA SILVER! 

E miembro di AVP, Clarisca Velasquez 
ta spera ora Nilo Swaen bin cu mas 
medida pa su mal maneho e admiti 
tambe cu ta “MIA LA CULPA!” 

Bo tabata sa? 

Bo kier pidi algo for di internet y mester 


Deputy President di IFATCA, Alexia Braithwaite y su senora; 

2 representante di J amaica; Cary Price di Trinidad; un 
representante di Canada; y Station Manager di Insel Air Aruba, 
Antoni Gario; na Aeropuerto prome cu nan a subi avion pa bay 
bek. 


ACTAA ta gradici 



ACTAA kier a gradici Senjor Antoni Gario, Senjor Man- 
uel de Gouveia y Senjor Jean Trappenberg di Insel Air pa 
nan sponsorship pa e 18th IFATCA Americas Regional Meet- 
ing cu a wordo teni na Aruba dia 31 october pa 2 november . 
E delegashon di Trinidad, Canaday Jamaica entre otro a haci uso 

di e oferta special cu Insel Air a 
ofrece. ACTAA tambe kier gradi- 
ci Senjor Jean Robert Dumfries 
pa e tramitenan cu a conduci 
na e sponsorship di Insel Air. 



un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 



i 

N 

N 

O 

S 

Solamente 



Bishita nos pagina di internet na 


Exposicion 
na IPA 


AWE ? diamars 6 di november 
2007, Instituto Pedagogico Ar- 
ubano ta organisa exposicion 
di Proyecto di Finalisacion di 
Estudio (AfstudeerProyect) di 
dos studiante: Shahaira Figa- 
roa y Carolina Kelkboom. 

E exposicion aki ta tuma lugar 
den gang di e edificio principal 
di IPA. Evaluacion di e exposi- 
cion aki como parti di examen 
final, ta tuma lugar entre 09.00 
y 11.00 am. drs. Luc Alofs y drs. 
Kees de Jong ta respectivamente 
prome y di dos examinado. Des- 
pues di e exposicion aki ta sigui 
un combersacion di examen, 
“examengesprek”, diabierna 9 di 
november 2007 

E exposicion aki ta habri pa pu- 
blico diamars despues di 11:00 
am te cu 4:00 pm. IPA ta spera 
cu publico general lo bin pa mira 
e exposicion di e studiantenan 
aki y alabes haya un bista di e 
servicio cu nos instituto ta ofrece 
na e comunidad di Aruba. 


www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 


AWEMainta 

Nos e-mail: 

noticia@awemainta.com 

Tel: 583-1400 
Fax: 583-1444 


**Si bo no tin credit card, manda nos un email na 
orders@your-connexion.com cu bo datonan personal 

Brisas del Mar a celebra su reapertura inoficial cu un fiesta 


AMIGONAN, bisiñanan y 
miembronan di prensa a bish- 
ita Brisas del Mar nobo diado- 
mingo ultimo, topando otro 
riba e terasa pa un tiki lunch y 
hopi ambiente. Miembronan di 
Arion Wine Company a habri e 
prome boter di biña y a disfruta 
di dje bou di e sombra di un 
palo grandi na Brisas del Bar. 
Amantenan di cuminda di lama 
awo por cuminsa bin Savaneta 
bek pa un bon motibo. E edicion 
nobo di e faborito bieu, segun 
declaracion di e propietarionan 
orguyoso Hans Veenhuysen & 
Robert Nieland, ta mantene 
algun di e platonan original 


famoso y awo nan ta wordo 
prepara pa e chef Jamaiquino 
Lakie P. Richards, un specialista 
di cuminda Caribense y pasta. 
Maren Knooren, gerente asi- 
stente di e restaurant, proce- 
dente di Hulanda, ta raporta 
cu e Brisas del Mar nobo ta 
ofrece tranquilidad y un estilo 
nobo como un lounge banda 
di lama. 

E menu di tapas, cu 18 dife- 
rente delicadesa, ta ofrece 
favoritonan manera e Keshi 
Yena clasico pa Garlic Shrimp, 
Portobello Mushrooms Marina, 
Mussels den un Mild Garlic 
Sauce, Crunchy Calco y Salt 


Fish Fritters, y Calamaris a la 
Romana. 

Bebe bon biña y purba e delicio- 
so tapas, of sinta pa un fiesta di 
pisca y lobster fresco cualquier 
ora di dia, semper cu bista riba 
lama, y e menu di lunch tambe 
ta interesante cu un gran se- 
leccion di pan y sopi inspira pa 
Delifrance. 

E restaurant ta refleha e ultimo 
tendencianan spaño y euro- 
peo, cu e meta di trece hunto 
hendenan local como tambe 
bishitantenan den un ambiente 
tipico arubiano cu un toke con- 
temporaneo... 






S "t J 





E top operadornan di Colombia a disfruta di un paseo riba lama 


ALVARO Velez, un operador sumamente importante di Colombia, escolta pa top agentenan di viahe, 
tambe di Colombia, a bishita Aruba como e invitadonan special di Riu hotel y De Palm Tours. 

E dignitarionan a disfruta di transportacion di y pa nos aeropuerto cortesia di e busnan aerecondi- 
ciona di De Palm, y diabierna anochi pa celebra e conocido happy hour e grupo a wordo invita pa 
un paseo di sunset riba e tremendo Palm Pleasure. 

Irene M. Perez, Director di Benta di Latino America, tambe a pasa tempo cu e bishitantenan mientras 
cu e bunita catamaran a pasa banda di nos costa di santo blanco. E bishitantenan a disfruta di e open 
bar y combersacionnan amabel cu e tripulacion di e boto, saboreando tambe e dushi pasapalonan 
tropical. 

Den un anochi a la Shindig y un happening anjanan 60 

Diasabra otro siman gran apertura oficial di club disco 297 



E grandioso nochi pa recorda 
anjanan 60 na Aruba defini- 
tivamente lo tuma lugar den 
Club 297, diasabra anochi otro 
siman dia 10 di November for 
di 9’or anochi te den oranan 
di marduga. Club Disco 297 
lo habri su portanan oficial- 
mente otro siman diasabra cu 
e tremendo Happening aki, 
recordando anjanan 60. 
Aruba asina lo tin otro esta- 
blecimiento mas di bida noc- 
turna, ora cu Club Disco 297 
habri su portanan na Noord, 
Palm Beach, schuin tegenover 
di Lekker, misa di Noord bai 
pabou. 

Y manera nos sa, 297 ta e 
aerea code di yamadanan 
longdistance telefonicamente 
foi exterior pa Aruba. 
Originalmente lo a celebra e 
happening aki diasabra awor 
dia den Chasers Cafe pero 
debi na circumstancianan, 
a haya obliga pa cambia pa 
otro siman diasabra y cambia 
tambe di lugar. 

Tur cu a bai scol den añanan 
60, tur cu a bai fiestanan den 
añanan 60, tur cu a para den 
caya durante di añanan 60, tur 


cu a goza den e añanan aki, ta 
invita pa e anochi special aki 
na Club 297, cu musica di e 
tempo ey y celebrando alavez 
e 6 añanan di e programa “Den 
Nubia cu 90”, di tur diasabra 
mainta 8’or. 

Bo por recorda cancionnan 
hit di The Beatles, The Rolling 
Stones, Elvis Presley, Roy Or- 
bison, Sue Thompson, Connie 
Francis, The Four Seasons, 
Chubby Checker y asina por 
menciona hopi otro cantante 
y agrupacion musical di e 
añanan dushi aki di 60. 

NO TA COBRA PA ENTRADA 
dus bo ta drenta gratis y por 
balia riba LIVE di Francis y 
John Francis, cancionnan di 
anjanan 60. 

Y.... abo tambe por invita bo 
hendenan di e tempo ey pa e 
happening aki. Lo ta hopi bon 
si por bin bisti manera e tempo 
aya, chulasticameente, por 
ejempel bell bottom, e sombre 
super fly, e sjal, sapatonan 
Godfather, cabei cu pomada 
of vaseline, cabei largo a la 
“The Beatles”, cabei afro a 
la “Angela Davis” of “Jimmy 


Hendrix” etc etc. 

Invita bo brother y sisternan 
pa hunto bosonan goza e ano- 
chi aki, cordando tur e trave- 
suranan cu nos a haci e tempo 
ey. Mas hende bo invita, mas 
dushi nos ta pasa na Club Dis- 
co 297 e anochi aki. 

Pa medio di esaki tambe ta 
bai un invitacion masha spe- 
cial na tur e musiconan di 
Beatbandnan di e tempo ey, 
manera The Magnificent Five, 
The Trupialen, The Habcats, 
The Beatnicks, The Golden 
Treasures, The Strangers, The 
Phantoms, The Creole Cats y 
tur otro cu nos por a lubida, 
pa nan haci acto di presencia 
y pasa un anochi dushi den 
Club 297. 

Diadomingo ultimo durante 
cu e programa special di “Den 
Nubia cu 90” tabata tuma lu- 
gar, Aruba a sufri un interup- 
cion di coriente den e sector 
unda Canal 90 tambe ta situa 
y esaki a causa cu e programa 
no por a continua despues di 
l’or di merdia. Diadomingo 
venidero lo continua cu e 
programa cu invitadonan Tico 


Quilotte, Gibi Wever, Skere 
Arends y e ilegal di siman 
pasa, Win Ras, kende tabata 
roadie e tempo aya di varios 
beatband. 

Diasabra nos lo tin Victor 
Pieters y Juby Naarh un biaha 
mas pa recorda e tempo ey su 
fiestanan, su clubnan, musica, 
beatbandnan etc etc 
Diasabra otro siman, dia di e 
celebracion-happening mes, 
durante di “Den Nubia cu 90” 
di 8 pa 

10 mainta, lo ta papiando cu 
pueblo mes via telefoon, pa 
asina pueblo mes conta di 



Sue Tompson 


añanan 60 y cu e musica dushi 
di e tempo ey. 

Lo tin premio pa e dama y e 
cabayero mas original bisti a la 
añanan 60. Bo ta cla pa e ano- 
chi special aki ?? Y no lubida 
di bin cu bo pida cos ! 


Munye Oduber-Winklaar a 
deleita ancianonan 


E luna aki bibliotecarianan ta 
bishita e Casnan di Anciano 
hunto cu Sra. Munye Oduber- 
Winklaar. Munye ta escritora 
di ‘Ta asina y awor mi ta regla 
cuenta cu bo’. Munye a haci 
un bunita presentacion na St. 
Michael Paviljoen. El a conta 
e storia di Nydia Ecury ‘E gai 
su bolonbonchi’, despues el a 
conta di un manera natural 
y humoristico di e temponan 
aya y e prome gainan cu e 
tabata gusta. El a declama for 
di su buki di poesia/prosa 
‘E soño realidad’. Munye su 
manera di presenta ta uno 
dushi, suave, natural, fuerte 
y sigur, combina cu bon hu- 


mor y atencion pa su publico, 
simplemente campion! 

Tur siman ta bishita un Cas 
di Anciano na unda ta pre- 
senta un programa di 1 ora 
cu ta consisti di contamento 
di cuenta y declamacion di 
poesia, papia tocante e cuenta 
cu nos grandinan; sigui pa un 
pelicula tocante historia di 
barionan na Aruba y despues 
ta clausura e mainta cu mu- 
sica bailabel. Por nota cla cla 
cu nos grandinan ta disfruta 
masha hopi. 

Biblioteca Nacional pa di dos 
aña ta ehecuta un proyecto 
di contamento di cuenta pa 


nos grandinan. Esaki ta un 
proyecto di Biblioteca Nacio- 
nal Aruba cu sosten financiero 
di UNOCA. 

Policial 


Homber cu problema cu muher 
cu no kier su bishita 

POLIS ta bai diadomingo pa 2.30 di madruga na un cas den 
Caya Fransebloem, pa intermedia entre un pareha. Ora cu polis 
a yega e señora V.C. naci na Aruba di 47 aña, ta bisa polis cu e tin 
problema cu su ex amigo, T.F. naci na Aruba di 62 aña, kende ta 
bin su cas ora cu e ta bou di influencia di alcohol. 

E señora ta bisa polis cu e kier pa polis papia cu e homber y bise 
cu e no ta bon-bini na su cas, specialmente ora cu e ta bou di 
influencia di alcohol. 

Polis a papia cu e homber T.F., kende ta bisa polis cu e ta bin tur 


Tata ta rabia y ta maltrata su yiu muher cu no 
kier haci cura limpi 


POLIS ta haya informacion 
diasabra pa 8’or di anochi, pa 
nan bai pa asisti na un caso di 
maltrato, unda un homber a 
maltrata un mucha muher di 
14 aña. 

N’e cas polis ta papia cu e 
mama, kende ta bisa polis cu e 
problema a tuma lugar merdia 


E mama a bisa polis cu e tata 
a manda e mucha muher di 14 
añapahacicuralimpi. Emucha 
muher a nenga y a rabia y a bira 
onbeschoft contra e tata. 

E1 a bira hasta agreviso y groc- 
ero. E tata cu no a acepta trato 
di e yiu muher a pase algun 
wanta den su boca. 


Dor di esaki a mucha a bira 
histerico. E tata a lastre y a hibe 
den baño y hinke bao di douch 
pa fria su cabes. E mama ta bisa 
polis cu e yiu tin problema psi- 
ciatrico. Polis a bisa e mama cu 
nan lo tuma contacto cu e tata 
di e mucha pa pone na altura di 
un ke otro. 


fin di luna na cas di e V.C. y ta dune placa p’e paga su cas. Pero 
ora cu fin di luna pasa, e muher no kier mire mas na su cas. 
Polis a bise locual cu e señora a bisa nan y a conseh’e pa e bai 
sosega na cas. 


pa 2’or. N’e momento ei e tata 
no tabata mas na cas y a mucha 
muher, kende a wordo maltrata 
a bai drumi. 


Dos ladron hoben gara cu laptop den man 


POLIS ta bai diadomingo pa 
lor di madruga, na Rainbow 
Mall den Weststraat, pa un 
caso di kiebro. N’e lugar polis 
ta topa cu un doño di un esta- 
blecimento den e mall, y e ta 
bisa polis cu pa l’or di madru- 
ga, el a bai tira un bista pa su 
negoshi, y pa su sorpresa el a 
haya dos hoben para dilanti 


un di e vitrina di su negoshi, 
cu tabata kibra. 

Un di e nan tabatin dos laptop 
den su man. El a logra pone 
man riba un di nan y a gare, 
pero e mucha a logra los y a 
core bai. El a duna polis des- 
cripcion di esun cu e tabatin 
gara. 


E tabatin un t-shirt bisti cu 
leter G. riba dje. Tambe e 
tabata bisti cu un jean. Pa su 
suerte, nan no a logra bai cu e 
dos laptopnan. Polis a bai pa 
tira bista den becindario, pero 
no a topa cu e dos ladronnan 
hoben aki. E doño ta bai duna 
keho di ladroncia. 


Caso di hit and 
run na Noord 
mainta tempran 


AD PATRES 


a o f ii n e r a 1 h o m e 

van Rénssolaerstraat 2 Tel.: (294> 5H4-2299 

San Micolas - Aruba 584-8413 

E-mail: adpatrt‘S(tt setarnét.a\v Fax: (297> 584-2266 


GRADICIMENTO/ INVITACION 


Pa medio di e anuncio aki nos ta gradici tur esnan cu di 
un manera of otro a mustra nan atencion y sosten na 
ora di di fayecimiento y entiero di nos defunto stima 


POLIS ta haya informacion 
di un caso di hit and run, riba 
Caya Frans Figaroa diado- 
mingo 7’or di mainta. Esaki 
a tuma lugar na altura di Ca- 
ribbean Palm Village. Ora cu 
polis ta yega n’e sitio, nan 
ta topa cue homber J.T. naci 
na Aruba di 46 aña, kende ta 
declara na polis cu e tabata 
canando banda robes di ca- 
minda y un pickup color preto 
a baha completamente for di 
caminda riba su banda robes 
y a dale y lague atras. 

E tabatin un sla na su brasa 
robes y tabata keha di dolor 
rond di su curpa. Ambulance 
a bin y a transporte pa poli pa 
tratamento. 


Filomena “Mechi” 

Geerman Kock 

Tambe gradicimento na tur e perso- 
nanan cu a manda 
flor, krans, telegram, tarheta y 
yamadanan telefonico. 

Un danki na Wilhelmina Kanker 
Fonds. 

Un danki na tur e doktenan y Oncolo- 
gie di 

Dr. Horcio Oduber Hospital. 

Un danki na Ad Patres Funeral Home pa nan servicio 
unico y sublime. 

Alaves ta invita tur famia, amigonan i conocirnan pa 
asisti na e dos (2) Santo Sacrificio di Misa cual lo tuma 
lugar: 

Diamars 06 di November 2007 na Misa Santa Theresita pa 6:30 
p.m. 

Diahuebs 08 di November 2007 a Misa Santa Theresita pa 6:30 p.m. 
Diabierna 09 di november 2007 lo tin un alabanza na cas 
Weg Seroe Blanco 8-C 8’or p.m. 

Cu “ Mechi” sosega na paz. 
Danki di parti henter famia 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

It is with deep sadness that we inform you of the loss of one of our 
Custom & Border Patrol (CBP) family from the Preclearance Port of 
Aruba, Office of Field Operations: 




Kentucky, June 4,1946 - Aruba, November 1, 2007 


He was a well-respected man by the CBP staff, everyone at the Queen 
Beatrix Airport and all that knows him. He joked with people 
frequently and had the nickname Candy-man, because of his gift of 
cookies and candy to the people with whom he worked. Family and 
friends was fortunate to have had the opportunity to be embraced by his 
presence, kindness and enthusiasm. 


Left to mourn are his: 

Daughter: Angela R. Evans, husband Mark Evans Sr., 

and her mom: Peggie Evans in Illinois, USA 
Grandchildren: Mark Evans Jr. in Illinois, USA 

Andrea Evans in Illinois, USA 
Father: Jewel Roberts in Kentucky, USA 

Sister: Barbara "Talley" Taylor in Washington, D.C., USA 

and a host of nieces and nephews in the DC / 
Maryland area 


Companion: Anna Ras, son: Ricky & Melissa and family 

Colleagues of the U.S. Customs & Border Protec 
tion (CBP): 

Lee Harty, William "Bill" Thompson, Christopher 
Wanek, Jennifer Csicsila, Ackilles Perez, 

Sandy Yates, Barbara Brete, Maribel Wilcox, 
Ralph Quichocho, Robert "Bob" Jones, Magadette 
"Max" Ndiaye, James Smith, 

Kenneth "Ken" Ayers, Bemardo Cephas, 

Scott Copehhaver, Richard "Rich" Gillespie, 

Keith Brady, Barbara Garcia, 

Marilyn Feliciano, William "Bill" Bradley 


Good friends: Petra Julen, & family Ras 

And many other friends and acquaintances in 
Aruba and the US. 

The funeral will take place in Washington, DC, 
U.S.A. 

Opportunity to condole the daughter and colleagues will be (Today) 
Tuesday November 6, 2007 from 7:00 to 9:00 pm at Mementomori 
Funeral Home, Arendstraat 105. 


In lieu of flowers or wreaths, a donation will be highly appreciated. A 
donation box will be available at the Funeral Home. 

Rumannan a regla asunto cu 
Chines despues di accidente 

POLIS cu a bai atende caso di dalmento na altura di Aeropuerto, 
mester a intermedia entre un pelea entre e Chines Z.L. di 46 aña 
y e dos rumannan E.R. di 23 y F.R. di 18 aña. Polis a haya infor- 
macion cu ta trata di un accidente cu herido. 

N’e sitio polis ta papia cu e Chines Z L., kende ta bisa polis cu e 
dos rumannan a bringa cune. Polis a detene e dos rumannan y e 
Chines a bai poli pa tratamento. 

Polis a bise p’e bai Recherche pa duna keho. Un rato despues am- 
bulance mester a bai warda busca e dos rumannan, hiba nan poli, 
pa tratamento, como cu nan tambe a haya sla den e accidente. 


B&P/ INTERFACE ARUBA N.V 

TRAINING AND CONSULTANCY 


We are pleased to announce our training schedule for the month of October and 

November 2007. We can also provide these training sessions as, customized In-Company training. 

► Effective Communication (Starting October 24) 

► Coaching Skills for Managers and Supervisors (Starting Oct 29) 

► Magazijn Cursus Nivo 2 (Starting November 1) 

► Professional Telephone Behavior (Starting November 3) 

► Administrative Assistant (Starting November 5) 

► Neuro Linguistic Programming Level 2 (Starting Nov. 22 ) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



Homber ta denuncia e 
homber Zepp Juwana, cu ta 
horta su galiñanan 

POLIS di San Nicolas, diadomingo tempran pa 8’or ta bai na un 
cas na Brasil, unda e habitante di e cas ta denuncia un ladronicia 
contra un tal Zepp Juwana. 

E habitante A.M. ta bisa polis cu Zepp Juwana a horta 30 galiña di 
dje. E ta bisa polis cu su ruman 
homber a bise cu el a mira Zepp 
Juwana diasabra madruga den 
cas di e galiña ta horta. 

Ora cu Zepp Juwana a mira 
e ruman homber, el a bise cu 
si e yama polis, e ta kima nan 
cas. A.M. ta bisa polis cu no ta 
prome biaha cu Zepp Juwana 
tahortasu galiñanan. 


TA BUSCA 


SHUI PING 
N.V. 

Ta busca 

KOK 

Pa mas informacion llama 
entre 13.00 y 18.00, 

Tel: 5830359 


T 0 l: 583-1400 Fax= 583-1044 


MEM0RY 

UPGRADE 


Antraco TSD 

Yama: 582-6119 


TA BUSCA 


ALLSAFETY 
WEAR 

Ta busca 

Verkoopster 

Pa mas informacion llama 
entre 9.00-12.00 y 14.00- 
16.00 

Tel: 5849120 


LOrnDOTOCH 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 


Iscr 


Servicio pa Comunidad 

Telefon di Emergencial 


ladl 


Number di emergencia 911 

Polis 

100 

Brandweer 

582-1108 

Ámbulance O'stad 

582-1234 

Ambulance S,N. 

584-5050 

Hospital 

587-4300 

Centro Medico 

584-8833 


■ Botica na Warda H 

Pabou di Baig: Botica Oduber 
Pariba di Baig: Botica Sero Preto 

_ Dokter na Warda 

Pabou di Baig: Dr, Sneek 
Pariba di Bmg: Dr. Linden V/D 


I Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/MA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Ntcolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polisl 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
BestTaxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S, Teleayudo 583-1190 

edita PA: The Media Group, 
Margrietstraat 2. Oranjestad, Aruba. tel. 
(297) 583-1400. fax. (297) 5831444, 

CUENTA Dl BANCO: C.M.B. #229- 
62600. BENTA LOS Afl 1,50, 
ABOKEMENT Afl.35.00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR; Victor “Toko" Winklaar & 
Victor R Winklaar. 

REDACCION: nolicia@awemainta.com. 

BENTA Dl AVISO: 

sates@awemainta.com 

SL\3 J.\ 
sjUjU J\ 

Con pa yuda un persona iritabel 

Ora bo kier duna conseho na un persona riba un eror 
cu e'la haci of riba cierto defecto den su character, e 
miho manera ta pa haci'e na e mes manera cu porc'i 
spina ta haci amor: hopi cuidadosamente. 

Hopi biaha ta dificil pa habri wowo di un amigo of 
familiar riba nan mes fayonan. Y ta mas riscante ainda 
pa discuti un eror na e manera cu un mayor lo anda cu 
su responsabilidadnan. Bo ta core e riesgo di worde 
ataca, aunque bo motivacion ta uno honorabel y bo ta 
preocupa pa e interesnan di e otro persona.. Permitimi 
ofrece un sugerencia cu quizas por yuda den ehecucion 
di un tarea delicado asina. E derecho pa critica mester 
ta algo cu bo merece, te hasta ora e conseho ta 
contructivo y desesperadamente necesario. Prome cu 
bo haya e derecho pa entremete den auto-estima di un 
otro persona, bo mester demostra respet p'e como 
persona. Bo mester inverti tempo y esfuerzo den su 
bida den un ambiente di amor y cariño, y cu calor 
humano. 

Ora un relacion di confianza a worde construi 
cuidadosamente, lo bo a merece e derecho pa discuti 
un topico potencialmente delicado. Unavez e 
motivacionnan a worde clarifica, bo por pasa bo 
sugerencia y criticanan poco poco den su direccion. 
Pero, mientras bo ta haciendo esey, tene na cuenta cu 
algun persona, algun caminda lo desea di drecha algun 
di bo fayonan tambe. 




24 Hours 
Servicesf 


latlCO T 3! 

MIDICAl / HOME HEALTHCARE 

RENTAL/SALE of Medical & Home- Healthcare 

* Whcdchaires * Oxygen Concentrators/Cylmdcrs 

•tfflorityWalklm 

Rent a porlable electro scooter 

(fits m att cars , trucks, 4itbs), 

t\ 



* Bcds 

* Walkers 

* Bathchair 

* Commodes 

* Crutchcs / Canes 



Tel: 582-6651 Fergusonstraat #52, Dakota 



BO CONECCION CU M ERCA 

SHOP ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 



PA TUR FIESTA 


PA MUCHA 

YAMA 

5923523 / 5838769 


Peluca aki Hairpiece aya!! 

Peru e unicu Ili^ui cu expcrifuciii* cnlidad* 
strvicio y bon prijs ta A/x _ O 

^ J Beiiuty Salon 

Luci si'nipt'r bumta hasiendo un vamhio tatai ariba bo 
apariencia. E mthor den: Permanent, Make-L p, Hairweaving* 
Braidingt iiairstyiing, Acrytic, Get Saits * PanytaiL 


Pa Tui ba éi BtK&za D Ytftmti 


Hcimty Salon & I l»ir Ccntcr 

Fergusonstraal 52 
Td: 5K3-7I5* 



TIPO Dl CAMBIO OFICIAL 

Valido pa 06 di November 2007 


PlacaExbarhero 

US Ddlar 
CANDollar 
Engelse Pond Stating 
ZwteetseFrankperCHF. 100 
NedArt GUden perANG. 100 

J apanse yen perj PY. 10.000 
EiioperXEU. 100 


BarkRapieren 

177 

189 

3.65 

154.29 

98.00 

154.61 

255.70 


Wsseleri Qieque 

ReisChequeen 

OferBoekingai 

178 

191 

370 

155.01 


Berta 

na 

RjUico 

1.80 

1.93 

3.76 

155.81 


100.00 biljdtten 100.20 
chq./c^etoeking 100.00 


15602 

258.04 


157.59 

260.63 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


S ^Aries 21 Mrt - 20 Apr 

r Tin competencia na trabao, un 
superior ta hungando e wega di un rival 
dibo. Tume cu sentido di humor. 



Tauro 21 Apr-20Mei 
Bo a haya un suerte di equilibrio 

financiero cu ta conbinibo pa bo situacion 
actual, pero esey no ta permitibo planea 
pa futuro. Pense atrobe. 


« Geminis 21 Mei -20Jun 

Trabao y finanzas no ta interesabo, 
bo ta bastante feliz bibando e awe, 
disfrute, 


Cancer 21 jun-20jui 

No duna speranza si bo no sa loke 
bo ta busca. Tin un apertura den porta, bo 
ta hopi solicita. 



rak LeO 21 Jul - 20 Aug 

||pr Bo a delanta na trabao pa bo 
gran alivio. Portabata pisa, pero a bale la 
pena, 


2 Virgo 21 Aug - 20 Sep 

Bota habil pa resolve problemanan 

practico awe y maneha e trabao di 
reparacionnan liher. Bo no mester ayudo 
di ningun hende, 


ta 


Libra 21 Sep - 20 Okt 
Un situacion profesional 

proporciona e oportunidad ideal pa pidi 
conseho. E por hibabo na un discusion 
anima. 


* AScorpio 

Bo por soña 


21 Okt-20 Nov 

i por soña tur loke bo kier den bo 
bida priva, pero mihor ta mas realista den 
asuntonan practico. 


jt\ Sagitario 21 Nov- 20 Dec 
jty Un cambio di locacion den 
aspectonan profesional ta signo sigur cu 
futuro ta briyante, E ta tuma tempo, pero ta 
tempo bon emplea. 


Capricornio 21 Dec-20Jan 
Añadi algo di imaginacion na 
bo bida profesional awe. No semper bo 
mester viola e reglanan. 



Aquarius 21 jan -20 Feb 
No laga hende exigi demasiado, 
laganan sa cu bo kier yuda, pero sin costo 
pabo. 


áta Piscis 21 Feb - 20 Mar 

Na ultimo minuut, un hende ta 

purba hincabo den un suceso of areglo, Lo 
bo gusta, pero no a costo dibo. 

New York, MERCA: Competidornan ta coi awa for di un stacion di awa mientras nan ta core na First Avenue durante e marathon 
di ciudad New York. 


EPotretdi Dia 


noticia@awemainta.com 

Sand-a-Claus a conquista Moomba Beach 


SAND-A-CLAUS tabata di bishita e fin di siman cu a pasa na 
Moomba Beach, ora ela conquista e curazonnan di grandi y chikito 
cu su actuacion gracioso, su saltonan loco y su beach tennis skills 
fantastico. 

Invita pa e organisadornan di e evento internacional di Beach Ten- 


nos, Scott E. Bananas, alias Sand-a-Claus, a aporta grandemente 
na e evento aki. 

Ela duna e muchanan di Aruba clinic inmensamente gracioso 
mainta, y mas den atardi e adulto por a comparti un rato ameno, 
hungando tennis cu su compañero Samurai cu su ta usa dos racket 
alabez. 


Nos Mundo Loco 


Polis ta sera cocodril 
den prison 

Polis na Australia a tene un cocodril di 
7 pia 9 inch den ub cel di prison pa 
un anochi despues cu esaki a forma 
un peliger pa piscadornan local. 

Oficialnan di Nhulunbuy a bisa cu nan 
no tabatin otro recurso despues di a 
captura e cocodril laat den anochi. 

E vocero di Polis Wade Marshall a 
bisa cu nan a pone e cocodril den un 
cel cu no tabata den uso na e stacion 
di polis di e pueblo. 

Mainta, e cocodril a ser hiba na un 
riew sercano unda e lo no forma 
pelger pa ningun persona. 

Marshall a bisa cu polis a reaciona 
despues di a ricibi keho cu un 
cocodril a purba di ataka algun 
piscado, ora esakinan a purba di 
subi nan boto. 

Ora e poilsinan a yega na e lugar, 
e cocodril tabata mas o menos 30 
meter leeuw. Nan a warda te ora solo 
a baha, ora cu e reptil ta mas facil pa 
ser mira, promer di a capture. 

"Despues di algun atempto y tres ora 
despus nan a logra di captura y sake 
for di e awa,” Marshall a bisa. 

"Nos a mantene den un di e celnan 
cu ta for di servicio na e momento- 
nan aki. Nos a keda tira bista riba 
dje y wak pa e ta bon di salud. E 
tabata ser manteni riba un serbete 
muha y nos tabata mantene muhe 
regularmente.” 

"Esaki ta e promer bez cu nos tabatin 
un prisonero cu no tabata di e forma 
humano den un di nos celnan. Nos 
ta spera di no wak esaki pasa atrobe 
den un futuro sercano, pero si e 
pasa, ya nos lo ta prepara pa cualkier 
eventualidad cu lo por tin den un 
caso similar.” 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Nombramento politico y indexering 

Pa: Armand Hessels 



f •tontrol real dl parlamentario ^ 
Jf-*Elimina nombrashon politico 
* 'Fortifica ^oñMariatjeneral y \ 
L Servic/o Central di Accountant ^ 

CuReD na cabes 

Bon Gobernashon di mes 


RECIENTEMENTE sindicato di 
empleado publico TOPA a indica cu 
e ultimo 6 aña forsa di compra a bai 
atras cu casi 30%. SegunTOPAtabira 
mas cu tempo pa adapta salario di em- 
pleado publico pa medio di indexering 
n’e aumento di costo di bida. 
Gobierno actual semper a neglisha e 
derecho pa indexering cu e argumento 
cu no tin placa. Esei no ta bedad, paso- 
bra Gobierno a ricibi suficiente placa 
extra pa mantene forsa di compra di 
su personal. Sinembargo, el a prefera 
di inverti e placa extra ei den nom- 
bramento y promocion politico y otro 


forma di drispidimento di placa. Di e 
manera ei, e amigonan di partido cu 
a haya un nombramento di regalo, a 
come e mehoracion potencial di e forsa 
di compra di e otro empleadonan. 

E tradicion di e ultimo decadanan pa 
nombra amigo di partido den servicio 
di Gobierno a causa varios problema. 
E sistema aki ta inhusto pasobra hopi 
biaha ta nombra of promove hende 
incapas den funcion (y pues cu salario) 
mucho halto. Consecuencia di esaki 
ta cu a demotiva esnan cu si a keda 
nombra segun nan capacidad riba e 
puesto corecto. Esaki a conduci na 
reduccion di productividad. Ademas, 
parti di esnan nombra politicamente 
ta ricibi un toelage riba nan salario di 
25% locual por considera un forma di 
indexering. A1 fin y al cabo, consecuen- 
cia di e maneho aki di Gobierno p’e 
empleadonan publico ‘legitimo’ ta, cu 
no solamente ta parti e bolo entre hopi 
mas hende, pero tambe na un manera 


deshonesto. 

Pa financia e maneho di personal 
iresponsabel aki, Gobierno a acudi e 
ultimo añanan na no duna indexering, 
na aumenta tarifa di un gran cantidad 
di servicio di Gobierno cu mas di 100%, 
na un aumento di Invoerrechten y na 
introduccion di BBO. Di e manera aki a 
pone henter pueblo paga p’e maneho di 
personal partidista di Gobierno. Pesei 
ta hopi importante pa evita mas cu ta 
posibel cu un eventual indexering (cu 
e personal sin mas tin derecho riba 
dje!), lo tin consecuencia negativo 
pa un parti di pueblo. No ta husto cu 
trahador y sector comercial ta carga e 
consecuencianan di esaki. 

Lo por duna indexering na un manera 
responsabel si reduci e aparato gu- 
bernamental, si Gobierno percura pa 
aumenta productividad di su personal 
y si lo elimina tur otro forma di drispi- 
dimento di placa. Ademas, un eventual 
indexering lo mester tuma lugar mas 


cu ta posibel dentro di e margen di 3% 
pa un aumento responsabel di gasto di 
personal manera proponi dor di ‘Comi- 
sion Mehran’. 

Pa mehora e forsa di compra na mesun 
nivel, tambe por scoge pa baha im- 
puesto, a base di reduccion di e aparato 
gubernamental y eliminacion di dris- 
pidimento di placa. Esaki ta cumbini 
henter comunidad y economia, como 
cu ta evita inflacion. Pa logra esaki ta 
necesario cu e sindicatonan di Gobi- 
erno, hunto cu Parlamento, ta asumi 
e responsabilidad pa controla, y si ta 
necesario, cuestiona, nombramento di 
personal den e aparato gubernamental. 
A base di e informacion obhetivo aki, 
e consumidor y votador Arubano con- 
sciente por aboli e partidonan politico 
tradicional cu a practica e maneho di 
personal y financiero aki, y cu pues ta 
directamente responsabel p’e reduc- 
cion di su forza di compra. 

Oóarmand 


E esencia di comunitarismo: 

Un balance entre individuo y comunidad 

Entre derecho y responsabilidad 


DEN prepraracion di e seminario riba comunitarismo cu ta tuma lugar awe den 
aula di Colegio EPI na Sero Blanco, (7:30 or di anochi), a surgi hopi pregunta y 
interes grandi pa e pensamentonan aki, pasobra nan ta duna salida pa un comuni- 
dad polarisa manera esun di nos. Un di e preguntanan cu a surgi constantemente 
ta cua ta e metanan specifico di comunitarismo. Den preambulo di e pensamento 
ta duna contesta riba e pregunta aki: e pensamento comunitario no ta prescribi 
ningun meta specifico. E ta wordo dirigi door di algun principio humano, civico, 
social y moral cu ta aplicabel den tur contexto di bida real. Con un comunidad 
aplica e principionan aki ta varia di e realidad di e comunidad. E esencia ta keda 
semper e buscamento di un balance entre individuo y su comunidad; entre e 
derechonan y e responsabilidadnan di cada individuo; entre e institucionnan di 
estado y gruponan particular di comunidad. 

No mayoritario pero profundamente democratico Esnan cu ta aplica e pensamen- 
tonan comunitarismo no ta aspira na un posicion majoritario of pa tin tur poder 
pa realisa nan metanan. Un di e conclusionnan importante di estudionan haci ta 
cu “ exito di democrasia den un comunidad cu ta wordo dirigi pa ley y libertad, 
no ta depende di aprobacion incondicional of di forsa, pero di construccion di 
concenso riba balornan essencial, custumber y practicanan cu ta sigura respet pa 
derechonan di otronan y cumplimento constante cu responsabilidadnan personal, 
civico y colectivo.” Un politica of maneho cu ta exitoso, no ta esitoso pasobra ken 
ta presenta nan, pero pasobra nan ta wordo reconoci y accepta door di comunidad 
como legitimo y no impone. Esnan cu kier impone nan ideanan pa orden social di 
comunidad of cu kier impone nan normanan moral door di tapa boca di esnan cu ta 
opone nan of cu tin otro normanan, ta practica un politica inefectivo y moralmente 
insostenibel. Diferencianan di opinion y ideanan diferente, no mester conduci na 


cacophonia (=bruhacion di palaabra). For di dialogo real sin exclusion di ningun 
si por surgi voznan civico fuerte y aspiracionnan comun cu por sigui crece. Pesey 
esnan cu ta sigui principionan comunitario ta na fabor di un democracia fuerte. 
Esey ta ensera un gobierno mas representativo, mas participatorio y cu ta duna 
mas atencion na necesidadnan specifico di tur miembro di comunidad. Maneho 
y politica basa riba comunitarismo semper ta busca forma pa sigura cu ciudada- 
nonan ta haya mas informacion y ta haya mas di bisa den mas situacion. Maneho 
y politica basa riba comunitarismo ta busca semper forma pa canalisa e poder di 
interesnan y placa particular y mas cu tur stop corupcion den gobierno. 
Comparti responsabilidad pa henter comunidad 

Na mes un momento ta traha hunto cu organisacionnan particular, sea comercial, 
sindicatonan of organisacionnan voluntario, busca forma con pa nan cumpli mas 
cu necesidadnan di nan miembronan y di comunidad. Den pensamento comuni- 
tario un comunidad cu ta responde nan necesidadnan di su miembronan ta uno 
cu tin normanan moral cu ta refleha e necesidadnan humano di tur e miembronan 
di e comunidad. Caminda e necesidadnan aki ta competi cu otro, e normanan di 
e comunidad responsabel ta indica e prioridad relativo di un necesidad riba otro 
y cu wordo accepta den e comunidad, sin cu ta impone esaki riba e comunidad. 
Durante di e seminario Profesor Amitai Etzioni di George Washington University 
di Merca y Profesor Jose Antonio Ruiz San Roman di Universidad Complutense 
di Madrid, Spaña, lo elabora riba e temanan aki y su relevancia pa formacion di 
comunidadnan mas democratico y cu ta responde mas na necesidadnan di su mi- 
embronan. E seminario cu ta wordo organisa pa e Fundacion FESC A y Fundacion 
Gigna Lacle Herera di AVP, ta awe, dia 6 di november, pa 7:30 anochi den aula di 
Colegio EPI na Sero Blanco. Entrada ta gratis. 

Dobbel celebracion, PWC a yama Henk Ruiter bon bini 

y prome aniversario di Litghthouse 




DIASABRA anochi Pricewater- 
houseCoopers a tene un recep- 
cion na Papiamento Restaurant 
pa celebra e introduccion di 
Hans Ruiter como Tax Partner 
di PricewaterhouseCoopers di 
Antia Hulandes y Aruba. Tambe 


e recepcion aki tabata pa celebra 
e prome aniversario di LightHouse Accounting & Advisory Services cu tin Lorena 
Maduro y Ruben Goedhoop como partners. E grupo di invitado tabata grandi 
y por bisa di tur sector di nos comunidad. Nos ta desea Hans Ruiter tur clase di 
éxito y na Lorena Maduro y Ruben Goedhoop hopi aña mas cu LightHouse Ac- 
counting & Advisory Services. 






















































